Kako je CIA predviđala našu sudbinu posle Titove smrti - Naši u svetu\nObjavljeno 28/04/19 u 18:30\nDan u kojem je Josip Broz Tito preminuo bio je uobičajen u centrali CIA, može se videti iz objavljenih arhiva. Nije bilo vanrednih sastanaka, specijalnih izveštaja ili bilo kakvih aktivnosti koje bi ukazivale da se u Jugoslaviji tog 4. maja 1980. godine dešavala tektonska promena. Tek 5. maja, vidi se iz dokumenata, na dnevnom sastanku osoblja CIA u Lengliju, prikazan je film od sedam minuta o mogućim Titovim naslednicima.\nRazlog što nije bilo uzbune u CIA jeste taj što su čelnici te agencije već znali da je Tito smrtno bolestan godinu dana ranije. Prvi trag o tome može se naći u analizi koja nosi naziv „Perspektive za Jugoslaviju posle Tita“, izrađenoj 15. februara 1975. godine. Već u prvoj rečenici tog dokumenta nagoveštavaju se budući događaji.\n„Početak 1980. godine će verovatno biti vreme problema u Jugoslaviji. Povod za to biće smrt predsednika Tita čija je uloga u stvaranju i očuvanju Jugoslavije bila toliko velika da je teško pomisliti da se može bez njega“, navodi se u toj analizi.\nDalje se u dokumentu od šest strana daju previđanja o tome šta će se desiti sa Jugoslavijom. Od raspada zemlje do stabilnih alternativa, kao i posledica za Zapad. U analizi se razmatraju i ekonomske veze, ali i nacionalne podele, kao i pritisak koji bi dolazio od Sovjetskog Saveza kad Tito umre. U poslednjem delu analize se predviđa čak i mogućnost građanskog rata.\n„Nijedna vrsta zapadne podrške ne može zaustaviti naslednike da se upuste u samodestruktivnu borbu za sukcesiju ili da spreči jugoslovenske konstitutivne narode da započnu građanski rat, ako su odlučni da učine to. Bez obzira na to, vešto tempirana i orkestrirana zapadna pomoć može da napravi veliku razliku u konsolidaciji potencijalno održivog vođstva posle Tita, čime bi se održao stabilni regionalni, kontinentalni i svetski balans moći“, navodi se na kraju ove analize.\nDrugi razlog što je 4. maj 1980. godine u CIA prošao mirno, sudeći po arhivama, nalazi se u dokumentu od 12. februara te godine. U tom dokumentu se navodi da je predsedavajući pravne komisije jugoslovenskog parlamenta Miodrag Zečević održao brifing za strane dopisnike 16. januara, u vreme kada se u Jugoslaviji ništa nije znalo o Titovoj bolesti. Zečević je na tom brifingu govorio o pitanjima koja se tiču Titovih naslednika i tranzicije vlasti.\nVeliki požar u Londonu, gusti oblaci dima iznad aerodroma (FOTO, VIDEO)\nCIA otkrila dokumente o svojoj saradnji sa Vaseljenskom patrijaršijom, pominje se i…


RTCG - Radio Televizija Crne Gore - Nacionalni javni servis :: Svijet :: Preko 600 žrtava poplava\nJUG AZIJE 20. 08. 2017. 17:48 >> 17:25 0\nPreko 600 žrtava poplava\nSkoro 600 ljudi je stradalo u poplavama na jugu Azije, gdje se nastavljaju spasilačke operacije i ulažu napori u obnovu, saopštili su zvaničnici, prenijela je agencija Frans pres.\nPoplavama i klizištima pogođeno je više miliona ljudi u južnom dijelu Azije, gdje je nevrijeme počelo druge nedjelje avgusta.\nVlasti Indije zatražile su pomoć vojske u dvije oblasti najnaseljenije indijske savezne države Utar Pradeš, gdje je stradalo 55 ljudi. U indijskoj državi Utar Pradeš je skoro 100.000 ljudi prešlo u skloništa, a vlasti procjenjuju da je još dva miliona stanovnika pogođeno poplavama.\nIndijska država Bihar najteže je pogođena poplavama pošto je bilans žrtava povećan na 153, što je najveći broj u tom regionu od poplava koje su se dogodile 2008.\nNajmanje 20 odsto od 28 miliona stanovnika Nepala pogođeno je poplavama, a procjenjuje se da su u toj zemlji stradale 123 osobe. Više miliona ljudi širom Nepala, Bangladeša i Indije se suočava sa nestašicom hrane i zarazama zbog zagađene vode.\nNajmanje stotinu ljudi stradalo je u Bangladešu, gdje je skoro šest miliona ljudi pogođeno poplavama.\nMeđunarodni komitet Crvenog krsta (ICRC) pozvao je na hitnu akciju zbog, kako je navedeno, humanitarne krize na jugu Azije.


Beta 28. januara 2021. 10:55\nPodsetili su da je nedavno kineski predsednik Si Djinping u govoru na Svetskom ekonomskom forumu u Davosu rekao da je ekonomska globalizacija „objektivna potreba za razvojem društvene produktivnosti i neizbežni rezultat tehnološkog napretka“.\n„Nije u interesu da se bilo koja strana uključi u zatvaranje i razdvajanje“, kazao je on.\n„Suočavajući se sa neravnomernim razvojem, Kina je uvek čvrsto sprovodila politiku otvaranja kako bi održala nesmetan i stabilan lanac snabdevanja globalnog industrijskog lanca“, istakla je ta medijska kuća i dodala da se izgradnja otvorenije i sveobuhvatnije globalizacije ne može osloniti samo na napore nekih zemalja, već zahteva globalni konsenzus.\n„Sve zemlje ne upuštaju se u diskriminatorne i ekskluzivne standarde, pravila i sisteme i ne upuštaju se u visoke barijere koje razdvajaju trgovinu, investicije i tehnologiju. Posebno je neophodno pružiti potrebnu podršku napretku zemalja u razvoju, zaštititi legitimnih razvojnih prava zemalja u razvoju i promovisati jednaka prava, jednake mogućnosti i jednaka pravila. Samo takva globalizacija može koristiti većem broju ljudi i podeliti plodove razvoja“, navela je CMG.


Uhapšeno 50 ljudi zbog Ndrangete, istraga i protiv političara\nTanjug 21. januara 2021. 15:35\nRIM – Italijanska policija uhapsila je danas 50 ljudi i pokrenula istragu protiv jednog istaknutog političara Lorenca Čeze, u okviru akcije protiv kriminalne organizacije Ndrangeta\n„Ova istraga jasno otkriva šta smo govorili decenijama. Ndrangeta manje puca, ali ima sve više veza s biznisom i politikom“, rekao je tužilac Nikola Grateri, koji je prošle nedelje pokrenuo jedno od najvećih suđenja u Italiji, prenosi Rojters.\nČeza, koji u Evropskom parlamentu zastupa južnu Italiju, negirao je optužbe, ali je rekao da će podneti ostavku na mesto šefa UDC .\nPolicija u Kalabriji saopštila je da je u toku ove akcije napravila više od 250.000 prisluškivanja telefona i tajnih snimaka koji su pomogli da se pokaže kako su pripadnici `Ndrangete koristile niz vodećih kompanija za pranje novca i pravljenje lažnih računa za poreske prevare.\nNa suđenju koje je počelo prošle nedelje na optuženičkoj klupi našlo se 355 osumnjičenih pripadnika Ndrangeta i njihovih pomagača iz sveta biznisa i politike,navodi agencija.


Postoje jasni medicinski razlozi zašto treba vakcinisati i decu protiv covid 19, navodi profesor dr Ida Jovanović - eKlinika\n10:00 - 24. 06. 2021.\nDr Ida Jovanović: Neka deca, koja preleže i blagu formu covid 19 infekcije, kasnije mogu da razviju teško oboljenje Foto: Canva\nKako bi se zaštitio što veći broj stanovnika protiv covid 19 infekcije, strategiju vakcinacije dece prve su počele da primenju Sjedinjenje Američke Države i Kina, vakcinacija maloletnika dozvoljena je iu zemljama Evropske unije, a i u Srbiji. U SAD je dozvolu prva dobila Pfizer-BioNtech covid 19 vakcina, za imunizaciju dece od 12 do 17 godina, dok je kineska kompanija Sinovac saopštila preliminarne podatke koji pokazuju da je njena vakcina protiv covid 19 sigurna za decu u uzrastu od tri do 17 godina, da bi kineski regulatori odobrili hitnu upotrebu vakcina i kod dece od tri godine. Vakcinacija dece izazvala je polemiku u javnosti, u smislu da li je zaista neophodna i da li se vakcinisanjem dece juri ka nekim brojkama kako bi se došlo do kolektivnog imuniteta.\nVakcina za decu odobrena i u Srbiji, slede pripreme, pa primena\nAgencija za lekove i medicinska sredstva Srbije ALIMS odobrila je primenu vakcine protiv covid 19 proizvođača Pfizer-BioNtech, za uzrast 12 do 15 godina. Stručnjaci ALIMS agencije, kako je saopšteno, rigorozno su kontrolisali sve naučne podatke iz kliničkih ispitivanja, koja su izvodili proizvođači i koje su sprovedene u drugim državama. Oglasili su se pedijatri i specijalisti koji su saglasni da je potrebno imunizovati decu jer i oni mogu da budu prenosioci infekcije, ali da bi, svakako, deca sa hroničnim bolestima i mogućnostima za komplikacije trebalo da imaju apsolutni prioritet, uz konsultaciju sa pedijatrom ili nadležnim lekarom.\nPo proceduri, slede aktivnosti drugih nadležnih institucija, stručnih komisija i tela nadležnih za imunizaciju, ali i pedijatriju, kako bi se ispunili neophodni uslovi i definisali dodatni kriterijumi, pre nego što zaista započne primena vakcine na pomenutom uzrastu, odnosno, imunizacija dece protiv covid 19, saopšteno je iz naše nacionalne agencije za lekove.\nKako se nove vakcine i lekovi testiraju kod dece\nU savremenom dobu, a prema principima dobre lekarske prakse i zakonima regulatornih agencija, koje odobravaju primenu lekova kod ljudi, nijedan lek ili vakcina se ne mogu odobriti za upotrebu bez kliničkih ispitivanja, takozvanih „trajala“, navodi u razgovoru za eKlinika portal profesor dr Ida Jovanović, specijalista pedijatrije, dečji kardiolog i ekspert u prenatalnoj dijagnostici urođenih srčanih mana.\n– Kod posebno osetljivih grupa građana, kao što su deca i trudnice, nije lako izvesti klinička ispitivanja, a testiranja novih lekova ili vakcina, kod dece je posebno kompleksno, zbog veoma strogih etičkih pravila i odobrenja od strane roditelja i pristanka deteta – objašnjava profesorka Jovanović.\nTa ispitivanja, kako kaže, uzimaju u obzir specifičnosti imunog sistema kod dece i njihove prijemčivosti na covid 19 infekciju u odnosu na odrasle, uz posebne mere predostrožnosti vezane za sigurnost vakcine. Uvek se u takvim ispitivanjima ima na umu da deca nisu samo mali odrasli ljudi. U vezi sa tim, navodi dr Jovanović, testiraju se različite doze ne bi li se došlo do doze koja izaziva snažnu imunu reakciju bez previše uzgrednih efekata. U početku kliničkih ispitivanja za vakcinu protiv covid 19 infekcije, kako ističe, roditelji su burno negodovali kada su pozivani da njihova deca u njima učestvuju, posebno za decu mlađu od 12 godina.\nMedicinsko „da“ za vakcinaciju, jer deca su važan faktor u lancu prenošenja i mutacija virusa\nProfesorka Ida Jovanović objašnjava najpre medicinske, a onda i druge aspekte pitanja da li i zašto vakcinisati decu vakcinom protiv covid 19:\n– Poznato je da deca retko oboljevaju od teških formi covid 19 infekcije i da su smrtni ishodi izuzetno retki (neka procena je dvoje na 1.000 obolelih, a verovatno i ređe). Međutim, takođe je poznato i da neka deca koja preleže i blagu formu covid 19 infekcije kasnije mogu da razviju teško oboljenje nazvano Multi-sistemski Inflamatorni Sindrom (MIS-C). Prema tome, postoje jasni medicinski razlozi zašto treba vakcinisati i decu, posebno onu koja su u visokom riziku od komplikacija bolesti. Drugi razlog za vakcinaciju dece je činjenica da ukoliko želimo da postignemo kolektivni imunitet i vratimo se normalnom načinu života, neophodno je da presečemo lanac prenošenja bolesti, a deca u tome mogu značajno da doprinesu.\nU lancu prenosa deca su kritična zbog mutacija\nTakođe je poznato, kaže dr Jovanović, i da deca, posebno mlađa, nisu super-prenosioci SARS-CoV-2 infekcije, kao što su prenosioci virusa gripa.\n– Ona, međutim, mogu postati značajniji faktor u prenošenju virusa zbog pojave novih varijanti virusa (mutacija), koje su dovele je do veće učestalosti zaražavanja dece, posebno adolescenata i školske dece. Iako se broj vakcinisanih u odrasloj populaciji povećava, virus će, prema mišljenju stručnjaka, naći put da preživi i da se prenosi sve dok mu se ne preseče put širenja. Mora se napomenuti da su ispitivanja u nekim razvijenim zemljama, poput Engleske, pokazala da oko polovina školske dece ima antitela, a da nisu ni znali da su imali covid 19 infekciju, niti su vakcinisani – naglašava sagovornica eKlinika portala.\nDa li deca reaguju drugačije na vakcinu od odraslih\nNa ovo pitanje profesor Ida Jovanović odgovara potvrdno i objašnjava da je dečji imuni sistem prepun ćelija koje nisu dolazile u kontakt sa patogenim klicama, pa zato stvaraju snažan imuni odgovor na vakcinu. Tako su, na primer, deca uzrasta 12 do 15 godna imala znatno više blokirajućih antitela nego osobe od 16 do 25 godina i zato se očekuje da će deca češće imati povišenu temperaturu. Teško je, kaže naša sagovornica, koja je i profesor na Medicinskom fakultetu u Beogradu, proceniti efikasnost vakcinacije kod dece, ali primarni cilj njihove vakcinacije je zaustavljanje prenošenja virusa.\nDeca sa hroničnim oboljenjima u većem riziku od komplikacija\n– Vakcine kod dece neće biti odobrene ukoliko postoji značajna mogućnost za razvoj ozbiljnih sporednih efekata. Do sada je dokazano da su vakcine sigurne kod dece starije od 12 godina, a prema informacijama koje posedujemo, sledeće godine se očekuju rezultati za još mlađu decu – navodi dr Jovanović koju roditelji često pitaju da li je dete koje ima neko hronično oboljenje, na primer, urođenu srčanu manu (USM), u većem riziku da oboli ili ima komplikacije od covid 19 infekcije i da li treba da se vakciniše?\n– Deca sa USM imaju isti rizik da obole od covid 19 infekcije. Ali, ako se razbole, nisu sva deca u podjednakom riziku od razvoja teških formi bolesti i komplikacija – odgovara profesor Ida Jovanović.\nIndividualni nivo rizika i određivanje prioriteta\n– Roditelji bolesne dece, recimo, u slučaju srčanih mana ili drugih hroničnih bolesti, moraju se kod svog lekara informisati o nivou rizika za svoje dete da bi znali kako da se ponašaju, kakao da ga zaštite i da li da insistiraju na vakcinaciji, čak iako je dete mladje od 16 godina – objašnjava dr Jovanović i dodaje da osobe sa istim oboljenjem imaju manji rizik, ukoliko su mlađe. Ističe i da su u posebnom riziku deca sa specijalnim potrebama koja su smeštena u nekoj instituciji.\nSa aspekta rizika od teških formi i komplikacija, pacijenti se dele u 4 grupe:\na) uobičajen, nizak rizik\nb) visok rizik\nc) posebno visok rizik\nd) ekstremno visok rizik (deca klinički jako ugrožena, npr. posle transplantacije organa, na imunosupresivnoj terapiji, Daunov sindrom)\n– Važno je da roditelji znaju u kojoj grupi rizika je njihovo dete da bi znali kako da se ponašaju. Ukoliko je dete u kategoriji ekstremno visokog rizika ne treba da pohađa vrtić ili školu. Ukoliko dete oboli od covid 19 infekcije, potrebno je da se leči u visoko specijalizovanim ustanovama koje mogu da zbrinu svaku komplikaciju. Vakcinacija takve dece je apsolutni prioritet – istakla je u razgovoru za eKlinika portal profesor dr Ida Jovanović, specijalista pedijatrije i dečji kardiolog.


UKC Republika Srpska – Sportsko društvo Kliničkog centra Banja Luka na IV radničkim sportskim igrama RS u Tesliću\nTakmičari Kliničkog centra Banja Luka su bili najmnogobrojniji i učestvovali su u svim sportskim disciplinama sa 60 takmičara.U pripremi odlaska zaposlenih radnika Kliničkog centra na sportske susrete aktivno učešće je uzelo i Poslovodstvo Kliničkog centra. Zajedničkim snagama sa rukovodstvom Sportskog društva obezbijeđen je kontinuitet u finansiranju , koje ničim ne opterećuje redovno poslovanje Kliničkog centra.\n„Osvojili smo prvo mjesto u rukometu (muškarci), malom fudbalu (muškarci), malom fudbalu (žene), basket (žene),pikado (muškarci), stonom tenisu (muškarci) i povlačenju konopca. Drugo mjesto zauzeli su takmičari u stonom tenisu (žene),kuglanje (muškarci) ali i u ostalim disciplinama postigli značajan uspjeh.Veliki trud i zalaganje im je donio veliki broj medalja, tako da smo u ukupnom plasmanu zauzeli prvo mjesto sa 238 osvojenih bodova što je daleko ispred drugoplasirane ekipe“, rekao je Predsjednik sportskog društva Kliničkog centra Dr Nenad Tanasković.\nMeđutim, akcenat nije samo na sportskim uspjesima i medaljama već i lijepom i ugodnom druženju u prelijepom ambijentu sportsko-rekreacionog centra Banja Vrućica.\nGeneralni direktor Kliničkog centra Banja Luka Prof.dr sc med. Mirko Stanetić je prisustvovao dijelu takmičenja i podržao ekipu Kliničkog centra Banja Luka koja je opravdala očekivanja.\nOrganizacija IV sportskih susreta zdravstvenih radnika je bila na visokom nivou a domaćin ovih susreta je bio Dom zdravlja Bijeljina.\nOvo je bila prilika da se Klinički centar kandiduje za domaćina sljedećih igara 2011. godine, što je od ostalih učesnika u takmičenju i prihvaćeno.\nFudbal M :\n1. Dr Ljubomir Stajčić\n2. Nikola Crnčević\n3. Željko Palačković\n4. Ognjen Radovanlija\n5. Rajko Đukić\n6. Srđan Barović\n7. Goran Vranješ\n8. Petar Zec\n9. Gajić Miladin\n10. Rosic Boban\nKošarka M :\n11. Dr Dragan Kasapović\n12. Dr Nenad Tanasković\n13. Dr Severin Dunović\n14. Vojislav Đukić\n15. Dr Dejan Ćurlik\nKošarka Ž :\n15. Biljana Kopanja\n16. Ljiljana Mačković\n17. Marija Perišić\n18. Dušanka Vučković\n19. Dr Nikola Bojić\n20. Dr Saša Savić\n21. Dr Željko Živanović\n22. Željko Gavrilović\n23. Mićo Šarić\n24. Jovan Laloš\n25. Marko Čegar\n26. Milan Pećanac\n27. Dragan Mitrović\n28. Goran Brkljač\nOdbojka Ž :\n29. Nada Jokanović\n30. Marina Lakić\n31. Jelena Pušac\n32. Biljana Bajić\n33. Ivona Šunkić\n34. Vitomirka Vasić\n35. Bojana Maksić\n19. Zoran Mandić\n20. Negoslav Preradović\n21. Milan Dragojević\nPikado M :\n22. Boris Mitrović\n23. Dragan Radić\n24. Lapčević Snežana\nRukomet Ž :\n25. Vesna Macanović\n26. Slavica Gačić\n27. Sanela Glišić\n28. Biljana Marinković\n29. Mišić Suzana\n30. Veljko Radoja\n31. Jadranka Gavranović\n32. Dragoslav Petković\n33. Marinko Javorac\n34. Siniša Radusinović\n35. Željko Skenderija\n36. Goran Bjeljac\n37. Aco Svitić\n38. Bogdan Berić\nŽenski mali fudbal :\n39. Galić Drenka\n40. Dr Vladimir Mirošljević\n41. Željko Šukalo


Dodik danas sa izaslanicima SAD i EU - Klix.ba\nDodik danas sa izaslanicima SAD i EU\n5.11.2009. u 07:30\nPredsjednik Vlade Republike Srpske i lider Saveza nezavisnih socijaldemokrata Milorad Dodik najavio je da će danas učestvovati u bilateralnim razgovorima sa zvaničnicima američke i administracije EU u Sarajevu.\n"SNSD ima sastanak sa Stuartom Jonesom. Biće to u Sarajevu. Tačan termin ne znam, ali biće to popodne", rekao je Dodik Srni.\nPredsjednik Partije demokratskog progresa Mladen Ivanić ranije je danas Srni potvrdio da će se danas u Sarajevu sastati sa američkim i evropskim zvaničnicama.\n"Odazvaću se ovom pozivu i sa zamjenikom pomoćnika državnog sekretara SAD Stuartom Jonesom ću razgovarati o promjeni Ustava BiH i butmirskom procesu", rekao je Ivanić.\nZamjenik pomoćnika državnog sekretara SAD Stuart Jones i direktor Sekretarijata Savjeta EU za zapadni Balkan, istočnu Evropu i centralnu Aziju Zoltan Martinusz ove sedmice počeli su u Sarajevu nove razgovore sa predstavnicima stranaka, koje su 9. i 20. oktobra učestvovale u razgovorima u Butmiru.\nPredstavnici sedam parlamentarnih stranaka u BiH sa izaslanicima EU i SAD danas su u Sarajevu dogovorili da naredni sastanak bude održan za sedam dana, a da sve političke partije do petka, 6. novembra, dostave svoje prijedloge u pisanoj formi.


Predstavljanјe projekta obilježavanјa malog i lakog naoružanјa predstavnicima Međunarodne zajednice i sigurnosnih agencija u BiH\nU organizaciji The HALO Trust i Komande logistike, na lokaciji skladišta „Teufik Buza“ Visoko, 03. i 04.11.2021.godine, realizovana je aktivnost predstavlјanja projekta obilјežavanja malog i lakog naoružanja u Oružanim snagama BiH.\nPredstavlјanju projekta, 03.11.2021.godini, prisustvovali su predstavnici međunarodne zajednice u BiH: Načelnik štaba Glavne komande EUFOR-a brigadni general Szilárd Geröfi, Savjetnik komandnata EUFOR-a za naoružanje i MiMES brigadir Martin Tracshler, Ambasador Švicarske u BiH nj.e. Daniel Hunn, te predstavnici ambasada Nјemačke, Francke, Velike Britanije i SAD u BiH. Goste je pozdravio komandant Komande logistike, brigadir Ernes Heleg, koji je u svom obraćanju izrazio riječi zahvalnosti međunaorndoj zajednici u BiH, predvođenoj EUFOR-om i The HALO Trust, koji su omogućili svojim donacijama i podrškom da Oružane snage BiH implementiraju međunarodne standarde i zakonsku obavezu koji se odnose na obolјežavanje i registraciju malog i lakog naoružanja.\nU nastavku aktivnosti izvršena je praktična demonstracija procesa obolјežavanja i registracije malog i lakog naoružanja, te predstavlјanje narednih koraka na označavanju sanduka sa naoružanjem i municijom primjenom savremenih tehnoloških postupaka i korištenje QR koda.\nIzvršeno je predstavlјanje projekta obilјežavanja i registracije malog i lakog naoružanja, 04.11.2021.godine, za predstavnike Ministarstva spolјne trgovine i ekonomskih odnosa BiH, Ministarstva unutrašnjih poslova Federacije BiH, MUP-a Brčko Distrikta, MUP-a Kantona Sarajevo i SIPA. Goste je pozdravio komandant Glavne logističke baze, brigadir Boris Perišić, nakon čega su gosti imali priliku da prisustvuju praktičnim radnjama obilјežavanja malog i lakog naoružanja koje je vraćeno sa korištenja u operacijama podrške miru van BiH.


Petrović – Trebinje u posljednjih godinu i po dana doživjelo preobražaj, slijedi još veći razvoj | Hercegovina Press\nPetrović – Trebinje u posljednjih godinu i po dana doživjelo preobražaj, slijedi još veći razvoj\nTrebinje je u posljednjih godinu i po dana doživjelo veliki preobražaj, koji je značajan ne samo za ovaj grad i njegove stanovnike, već i za cijelu Hercegovinu i Republiku Srpsku, poručio je gradonačelnik Trebinja Luka Petrović na današnjoj svečanoj sjednici Skupštine grada povodom krsne slave Trebinja i njegovog Sabornog hrama – Svetog preobraženja Gospodnjeg.\nOn je istakao da je ova gradska vlast osmislila 31 program pomoći porodici i 52 konkretne investicije, koje su realizovane ili čija je realizacija u toku.\n„Procijenili smo da samo radom možemo da napravimo bolje rezultate i da nas samo rad može održati, jer će na osnovu njega ostati djela kao zavještanje budućim generacijama“, istakao je Petrović, napominjući da mu je vladika Grigorije na Petrovdan ove godine zavještao dvije stvari – da sačuvaju crkvu i narod i djecu kojoj treba stvoriti čvrste temelje za njihovu srećniju budućnost.\nPetrović je istakao da je ono što je najvažnije što je urađeno u proteklom periodu – šansa koja je data onima koji hoće da rade, navodeći da su svi socijalni programi doneseni u cilju stabilizacije porodice, što će doprinijeti da i djeca odrastaju u zdravoj sredini.\nOn je naveo da je gradska vlast ušla u sve porodice slabog imovinskog stanja i one koje nisu imale redovne prihode, dodajući da se programi realizuju po utvrđenim kriterijumima, a ne po tome ko je kome bliži i draži.\nGradonačelnik Trebinja je naglasio da je vladika zahumsko-hercegovački i primorski Grigorije, koji uskoro preuzima mjesto episkopa u Njemačkoj, značajno doprinio razvoju Trebinja i Hercegovine, te da nam crkva bude sa saborno mjesto, a da prijatelji i investitori rado dolaze u ovaj grad.\n„Drago nam je što smo uspjeli da u ovom gradu postignemo mir i jedinstvo i nadam se da će i druge lokalne zajednice u Republici Srpskoj slijediti naš primjer. Na ovaj način ne mislim da nema opozicije, već da stvarano jedinstvo oko običnog čovjeka, koje moramo da njegujemo i čuvamo“, kazao je Petrović.\nOn je dodao da samo jedinstvo i sloga mogu da doprinesu daljem razvoju i prosperitetu Trebinja.\nNa svečanoj sjednici, među mnogobrojnim gostima, bili su i vladika Grigorije, konzul Srbije u Banjaluci Vladimir Nikolić, direktor Republičkog sekretarijata za vjere Dragan Davidović, direktor Beograda na vodi Aleksandar Trifunović, šef Konzularne kancelarije Generalnog konzulata Republike Srbije Banjaluka sa sjedištem u Trebinju konzul Radoslav Ilić, rektor Univerziteta u Istočnom Sarajevu Stevo Pašalić, trebinjski don Ivo Šutalo, te brojne delegacije gradova iz Republike Srpske i regiona.


Sve veći broj pristalica Pokreta Obnove Kraljevine Srbije u Aranđelovcu.-Atlas034. – ATLAS 034\nсеп 6, 2020 сеп 6, 2020 admin\nPosle pisanja portala Atlas034, i prenošenja saopštenja OO POKS-a u Aranđelovcu, u kancelarije stranke javio se veci broj pristalica koji podržavaju programske ciljeve i aktivan rad na terenu članova Pokreta Obnove Kraljevine Srbije-POKS.\nOO POKS-a u Aranđelovcu pokrenuće aktivniji rad zarad sticanja sirokog biračkog tela, aktivista i simpatizera. POKS Aranđelovac može sa sigurnošću da kaže da je četvrta politička snaga na lokalu grada Aranđelovca sa osvojenih oko hiljadu glasova na zadnjim parlamentarnim izborima.\nPokret obnove Kraljevine Srbije je politička organizacija koja se zalaže za obnovu ustavne parlamentarne Kraljevine Srbije, koje u sebi na najbolji način harmonizuje viševekovnu tradiciju Srbije kao monarhističke države, sa modernim demokratskim principima parlamentarizma i konstitucionalizma.\nUspostavljanjem Kraljevine Srbije, bio bi revitalizovan i čitav korpus tradicionalnih vrednosti našeg naroda koji se kondenzovao u kraljevini i njenoj dinastiji Karađorđevića, ponikloj iz samog naroda i istorijski izabranoj njegovom suverenom voljom.\nPozivamo sve simpatizere i one koji su čuli za Pokret Obnove Kraljevine Srbije, a zainteresovani su za naš rad i naše aktivnosti na lokalu, mogu nam se javiti u kancelariji u ulici Knjaza Miloša 107 u periodu od 11 do 14h i od 18 do 20h. Dođi te da zajedno krunišemo Srbiju i vratimo je na Svetosavski put.\nInformativna služba Atlas034.\nSjajan sporazum Srbije i Amerike ostvaren posetom Vučića Trampu.-Atlas034.


Novi Zakon o javnim nabavkama od 1. jula - Radio Televizija Novi Pazar\nJune 22, 2020 Jasmina Petlaca\t314 Views\nSuštinski, ovo znači da više nema posebnog člana naslovljenog kao “negativne reference” koji je do sada postojao, već da ona postoji kao jedna od zakonskih mogućnosti za isključenje privrednog subjekta iz postupka javne nabavke, navodi Institut za javne nabavke, prenosi eKapija.\n“Naime, ono što sada poznajemo kao negativnu referencu regulisano je članom 112. Zakona o javnim nabavkama i predviđa situaciju kada naručilac u konkursnoj dokumentaciji predvidi da će isključiti privrednog subjekta ako utvrdi da privredni subjekt u periodu od prethodne tri godine od dana isteka roka za podnošenje ponuda nije ispunjavao obaveze iz ranije zaključenih ugovora o javnoj nabavci ili ranije zaključenog koncesionog ugovora, čija je posledica bila raskid tog ugovora, naplata sredstva obezbeđenja, naknada štete ili dr.”, podseća Institut.\nKomisija je u neku ruku zauzela stav da su razlozi neprimenjivanja ovih odredbi od strane naručilaca psihološke prirode, odnosno, da kod naručilaca postoje određene neprijatnosti i odsustvo želje da se “zameraju ponuđačima”.\n“Iz iskustva Instituta za javne nabavke navedeno možemo potvrditi uz dopunu da službenici za javne nabavke kod naručilaca jako često ističu da je prikupljanje dokaza u ovu svrhu još jedan posao koji moraju dodatno uraditi, da im stvara administrativno opterećenje, te da globalno neće postići ništa, upravo iz razloga što je postojanje negativne reference mogućnost naručioca da odbije ponudu, ne i njegova obaveza”, navodi Institut za javne nabavke.\n– ako je reč o razlogu koji je nastao u prethodne tri godine pre objavljivanja poziva za podnošenje ponuda,\n– kada je dokaz za tu okolnost pravosnažna sudska odluka ili konačna odluka drugog nadležnog organa,\n– kada je reč o istovrsnom predmetu javne nabavke.\n← Danas i sutra lokalno obilne padavine, oblačno i sveže\nVeliki uspeh karatista Feniksa: Dva zlata i srebro na Prvenstvu Srbije u Čačku →


Žosep Borelj, visoki predstavnik Evropske unije za spoljnu politiku i bezbednost (Foto: AP)\nVisoki predstavnik Evropske unije za spoljnu politiku i bezbednost Žosep Borelj izjavio je da veruje da je postizanje sporazuma između Beograda i Prištine pitanje meseci, a ne godina, ako se obe strane uključe konstruktivno.\n"Podržavamo sve inicijative i Sjedinjene Američke Države su naš važan partner, ali Evropska unija je posrednik u dijalogu između Beograda i Prištine", rekao je Borelj posle sastanka ministara spoljnih poslova članica Unije u Luksemburgu.\nVisoki predstavnik Evropske unije rekao je da se dijalog nastavlja, iako se kako je primetio, radi o složenom i emotivnom procesu za obe strane. Borelja je podsetio da su predsednik Srbije Aleksandar Vučić i kosovski premijer Avdulah Hoti nedavno održali tri sastanka.\n"Obe strane treba da se pripreme za nastavak dijaloga, uprkos teškim pitanjima", rekao je Borelj, uz konstataciju da je postizanje sporazuma neophodan uslov na putu ka EU.\nPrema njegovim rečima, zemlje koje žele članstvo u EU moraju da ispune obaveze vezane za dobrosusedske odnose i međusobnu saradnju.\n"Političari treba da promovišu politiku međusobnog poverenja", rekao je Borelj.\nKako je ukazao za sve zemlje Zapadnog Balkana postoji evropska perspektiva.\nZnačajnije angažovanje Sjedinjenih Država u dijalogu Kosova i Srbije rezultiralo je time da Avdulah Hoti i Aleksandar Vučić, glavni pregovarači dve strane su uz posredovanje SAD-a i predsednika Donalda Trampa, 4. septembra, potpišu sporazum o normalizaciji ekonomskih odnosau Beloj kući u Vašingtonu.


Istoričar Petar Ristanović večeras u PKC ”Akvarijus” - Radio Kontakt Plus\nIstoričar Petar Ristanović večeras u PKC ”Akvarijus”\nvesti19:43, 26.09.2020Izvor: Radio Kontakt Plus\nGost Privatnog kulturnog centra "Akvarijus" u Kosovskoj Mitrovici, u okviru ciklusa "SOS razgovori" (Slobodno O Svemu), večeras u 19 časova biće srpski istoričar dr Petar Ristanović.\nPovod za razgovor je njegova knjiga "Kosovsko pitanje 1974-1989", koju su 2019. godine objavili novosadski "Prometej" i beogradska "Informatika A.D.".\nRazgovor sa našim istaknutim istoričarem i intelektualcem u "Akvarijusu" vodiće njegove kolege istoričari iz Kosovske Mitrovice i Gračanice: Jovan Aleksić, doktorand i asistent na Katedri za istoriju Filozofskog fakulteta u Kosovskoj Mitrovici, Miloš Damjanović, nastavnik istorije u ovdašnjoj osnovnoj školi i Aleksandar Gudžić, urednik u Domu kulture Gračanica.\nPetar Ristanović je istoričar, rođen 1985. u Podgorici. Detinjstvo je proveo u Užicu, gde je završio osnovnu školu i gimnaziju.\nOsnovne i master akademske studije istorije je završio na Odeljenju za istoriju Filozofskog fakulteta u Beogradu.\nNa istom fakultetu je u decembru 2018. godine odbranio doktorsku disertaciju "Srpska intelektualna elita i kosovsko pitanje 1974–1989".\nDobitnik je nagrade "Gavrilo Princip", izdavačkih kuća "Prosveta" i "Princip", za najbolju doktorsku disertaciju odbranjenu u Srbiji tokom 2018. godine iz oblasti nacionalne istorije.\nOd februara 2011. zaposlen je na projektu "Materijalna i duhovna kultura Kosova i Metohije" Instituta za srpsku kulturu Priština sa sedištem u Leposaviću.\nAutor je više naučnih radova objavljenih u Srbiji i inostranstvu i učesnik više međunarodnih i nacionalnih naučnih konferencija.\nKnjiga „Kosovsko pitanje 1974-1989“ napisana je na osnovu obimne i do sada neistražene arhivske građe iz Arhiva Jugoslavije, Arhiva Srbije, Istorijskog arhiva Beograda, Diplomatskog arhiva Ministarstva spoljnih poslova Republike Srbije i više lokalnih arhiva.\nPosebnu grupu izvora korišćenih u radu čine memoari, dnevnici i sećanja učesnika događaja, ali i štampa (Borba, Večernje Novosti, Politika, NIN…).\nOsim ovoga, za izradu knjige korišćena je literatura, uglavnom nastala iz pera publicista – naime, istoriografskih i na izvorima zasnovanih istraživanja nema mnogo.


Nekada ministar a danas dostavljač pice u Nemačkoj! Spazio ga lokalni novinar dok mu je dostavljao paket (FOTO) - Naši u svetu\nNekada ministar a danas dostavljač pice u Nemačkoj! Spazio ga lokalni novinar dok mu je dostavljao paket (FOTO)\nObjavljeno 25/08/21 u 20:00\nMediji širom sveta su preneli neverovatni životni put Sajeda Ahmada Šaha Sadata, koji je 2018. bio ministar u avganistanskoj vladi, a primetio ga je lokalni novinar u nemačkom gradu Lajpcigu kada je bio na putu da izvrši isporuku pice na svom biciklu.\nU Fejsbuk objavi na svom zvaničnom profilu, Sajed je naveo kako je “šteta što bivši ministar mora da radi, ali da bi bilo još gore da bude na socijalnoj pomoći”. “I dalje sam zahvalan Alahu, nije me sramora toga što radim”, napisao je Sajed, između ostalog, u objavi.\nSadat se pridružio vladi sada izgnanog predsednika Ašrafa Ganija kao ministar u kabinetu 2018. godine. Međutim, nakon što je proveo dve godine na tom mestu, Sadat je podneo ostavku i napustio zemlju u Nemačku prošlog decembra.\nBivši ministar počeo je da radi kao izvršni direktor isporuke kompanije za dostavu hrane “Livrando” nakon što mu je nestalo novca, izveštava je Skaj Njuz. Sadat je rekao da bi njegova priča trebalo da “posluži kao katalizator za promenu načina na koji uspešni ljudi žive svoj život u Aziji i arapskom svetu”, prenosi Independent.\nFotografije Sadata obišle su društvene mreže usred tekuće humanitarne krize u Avganistanu nakon što su talibani preuzeli kontrolu nad zemljom nakon što su SAD objavile da se povlače. Gani je iznenada napustio zemlju neposredno pre zauzimanja glavnog grada Kabula, a sada se nalazi u UAE.\nReagujući na situaciju kod kuće, Sadat je rekao da nikada nije mislio da će civilna vlada pasti tako brzo. Navodno je magistrirao komunikaciju i elektronsko inženjerstvo na Univerzitetu u Oksfordu. Sa karijerom dugom preko 23 godine, Sadat je radio sa najmanje 20 kompanija u 13 zemalja, uključujući Saudijsku Arabiju.\nPre nego što je bio ministar, bio je tehnički savetnik avganistanskog ministarstva komunikacija i informacionih tehnologija od 2005. do 2013. Bio je i glavni izvršni direktor Ariana Telekoma u Londonu od 2016. do 2017. godine.\nAvganistandostavljač piceSajed Ahmad Šah Sadat\nMilana Laneta Gutovića generacije će PAMTITI po ovim ulogama koje neponovljivo odigrao (VIDEO)


"IMAM VREMENA SAMO ZA ČUPANJE OBRVA": Miloš Biković priznao da je doneo čudnu odluku! - Hype TV\n“IMAM VREMENA SAMO ZA ČUPANJE OBRVA”: Miloš Biković priznao da je doneo čudnu odluku!\n23/06/2022 9:21 PM\nMiloš Biković ne prestaje da bude jedno od najpopularnijih kako malih, tako i velikih ekrana, a glumac je sada progovorio o tome da li ima planove za odmor ovog leta, i koliko je zapravo zauzet snimanjem:\n“Imam vremena za tuširanje i čupanje obrva. Jako malo vremena, kada se zgužvaju obaveze u jedan nepregledni haos, uzmem 15 dana odmora, počeo sam da ga planiram sada kao poseban projekat. Nadam se da će biti vremena za odmor i ovog leta” – rekao je Miloš za medije.\nBiković se osvrnuo i na projkete koje već izvesno vreme snima u Moskvi.\n“Juče sam došao iz Moskve, tamo snimam jedan film, to je prvi film u istoriji čovečanstva koji je snimljen u kosmosu. Nisam bio u kosmosu, ali sam bio u centru za pripremu kosmonauta, to je impresivno zaista. Iskustva koja ne mogu da se porede ni sa čim. Bio sam u centrifugi koja daje 4G, hteo sam da me vuku do 6G, ali nisu dali jer moram da rade skener glave. Plašio sam se šta ću tamo da nađu, odnosno da neće naći ništa, pa sam odustao od skenera” – rekao je Biković.


Matić : Za rodnu ravnopravnost u digitalnom i privrednom sektoru – SDP Srbije\nPočetna/Vesti/Matić : Za rodnu ravnopravnost u digitalnom i privrednom sektoru\nDržavna sekretarka u Ministarstvu trgovine, turizma i telekomunikacija Tatjana Matić, na otvaranju drugog dana AFA Women’s Leadership Summit-a u hotelu Hajat, izrazila je podršku inicijativi za osnaživanje žena, podsticanje njihovog preduzetništva i isticanje njihove značajne uloge u ekonomskom razvoju.\n„U digitalnom sektoru i dalje je evidentna muška dominacija. U Republici Srbiji, kao i u Evropskoj uniji, u tehničkim oblastima kao što su informatika i inženjerstvo zastupljenost žena u ukupnoj zaposlenosti je 15-20%. S obzirom na trendove, procene su da bi potpuni rodni balans radne snage u tehnološkom sektoru mogao da se dogodi 2050. godine, i smatramo da nije dovoljno samo sačekati“, navela je Matić.\n„Problem vidimo u tome što će do tada gotovo sve profesije biti digitalno uslovljene i ukoliko žene sada ostanu u analognom dobu, iz njega će vremenom sve teže pronalaziti put do digitala, dok će im liderske pozicije praktično biti nedostižne“, istakla je državna sekretarka.\nAFA Women’s Leadership Summit okupio je oko 400 učesnika i 70 govornika, predstavnika kompanija, organizacija, akademske zajednice, predstavnike vlade i diplomatskih predstavništava. Pod pokroviteljstvom USAID-a u sklopu projekta WeFounders, u saradnji sa Impact Hubom, samit predstavlja i trogodišnji AFA Mentorski Program za buduće preduzetnice.


BAROMETAR 984 – Monitor\nNOVA ŠKOLSKA GODINA neće, kako je bilo najavljeno, početi štrajkom prosvjetnih radnika jer im se do kraja godine neće umanjiti plate, kako je bilo predviđeno Vladinim mjerama štednje. Predsjednik Sindikata prosvjete Zvonko Pavićević najavio je da neće biti štrajka prosvjetnih radnika ukoliko plate budu redovne. Pavićević je rekao da je prioritet Ministarstva da do kraja godine redovno isplati plate i penzije, a sva ostala davanja biće u „zoni štednje”, odnosno „na čekanju”. Sve najavljene Vladine mjere štednje, kako je rečeno u Ministarstvu finansija, biće implementirane ukoliko se pogorša ekonomsko-finansijska situacija. To podrazumijeva smanjenje cijene rada sa 55 na 50 eura, ukidanje toplog obroka i regresa i smanjenje plata pripravnicima na 30 odsto.\nANTIKORUPCIJSKA KAMPANJA radi prevencije korupcije za vrijeme prijema u učeničkim i studentskim domovima u Crnoj Gori u ovoj školskoj godini počela je u četvrtak. Riječ je o nastavku kampanje koju je Uprava za antikorupcijsku kampanju, u saradnji sa Ministarstvom prosvjete i nauke, počela prošle školske godine. Objektivna lista kriterijuma, od kojih je najvažniji uspjeh, garantuje učenicima i studentima da će raspodjela mjesta u podgoričkim domovima biti transparentna, poručili su predstavnici te ustanove, Ministarstva prosvjete i Uprave za antikorupcijsku inicijativu. U okviru kampanje biće distribuiran promotivno-preventivni materijal – posteri, brošure o korupciji, antikorupcijskim mjerama i aktivnostima, kao i informator o korupciji i načinu borbe protiv nje. Materijal će biti distribuiran na mjestima gdje se predaju dokumenta za prijem u domove učenika i studenata. Kampanja je inicirana povodom pritužbi studenata da se prilikom raspodjele soba dešavaju zloupotrebe.\nRADNICI PODGORIČKE MLJEKARE nemaju zaštitu kod državnih institucija, tvrdi član Izvršnog i Štrajkačkog odbora Mljekare Radovan Đurđić. On je izjavio da je Poreska uprava glasanjem u Privrednom sudu legalizovala korupciju, kriminal i nezakonite radnje većinskog vlasnika i izvršnog direktora Mljekare. »Zbog toga smo podnijeli prijavu protiv Poreske uprave, ali se naše prijave ne rješavaju ili traju u beskonačnost«, saopštio je Đurđić. Podgorička Mljekara ne radi od 2. aprila, dok su zaposleni u toj kompaniji pet godina umjesto plata dobijali bonove. Radnicima tri godine nijesu uplaćivani doprinosi za penzijsko i zdravstveno osiguranje, a duguju im se i tri plate iz 2005. godine, kao i zarade iz prošle i ove godine. Zaposlenima se duguje topli obrok i prevoz iz ove i prošle godine, kao i regres. Zatvaranje Mljekare u jeku globalne ekonomske krize bilo bi apsurdno, ocijenio je generalni sekretar Saveza sindikata Crne Gore Veselin Vujanović. Vujanović smatra da je Mljekara sposobna da proizvede mlijeko i mliječne proizvode koji se uvoze, ali da je možda problem u uvoznim lobijima koji hoće da unište sve što se u Crnoj Gori može proizvesti.\nTAKSIN ŠINAVATRA, bivši premijer Tajlanda i lice sa crvene Interpolove potjernice, nalazi se od utorka u Crnoj Gori, saopštio je portaprol Demokratske partije Tajlanda Teptai Sepong. Tu vijest potvrdio je i Šinavatrin savjetnik, prenose crnogorski mediji.\n“Telefonirao sam Taksinu da bih provjerio navode da mu je zabranjen boravak u Ujedinjenim Arapskim Emiratima i rekao mi je da ti izvještaji nisu tačni. Vlada UAE mu nije zabranila boravak, a Dubai je nedavno napustio zbog odlaska u Crnu Goru u kojoj je obavljao neki posao”, izjavio je savjetnik Patama. Uprava policije Crne Gore, međutim, demantovala je te informacije. Nezvanično se odavno tvrdi da odbjegli tajlandski premijer namjerava da za sto miliona eura kupi popularne Havaje kod Budve koje prodaje Prva banka pošto joj raniji vlasnik Havaja Cane Subotić nije vratio kredit. Crnogorska vlast nikad nije javnosti objasnila kako je Šinavatra postao vlasnik crnogorskog pasoša (broj I38kd3695), pa će vjerovatno malo ko povjerovati i u policijski demanti da Šinavatra nije ovih dana opet dolazio u Crnu Goru.


Kasetna municija iz BiH uništena u Glamoču - Klix.ba\nIspoštovan međunarodni sporazum\n23.1.2012. u 08:21\nNakon uspješnog okončanja najopasnijeg posla – uništavanja aerosolnih bombi, domaća privredna društva Amphibia d.o.o. i UXB Balkans d.o.o. okončali su i program uništavanja nestabilne municije za 2011. godinu, uništavanjem posljednjih kasetnih sredstava u BiH, minobacačkih mina kalibra 120 mm ruske proizvodnje, čime je BiH ispoštovala odredbe međunarodnog sporazuma o zabrani posjedovanja i proizvodnje kasetne municije.\nPored ovih sredstava uništeno je i oko 40.000 komada protuavionskih metaka kalibra 20 mm koji su svrstani u izuzetno nestabilnu municiju u skladištima Oružanih snaga BiH. Inače zrno jednog sličnog metka bilo je uzrok velike havarije skladišta vojnih sredstava u Paraćinu.\nEksploziju u vojnom skladištu na Karađorđevom brdu kod Paraćina 19. oktobra 2006. Godine izazvali su gasovi nastali raspadanjem barutnog punjenja protivavionskih metaka, a uzrok eksplozije je najverovatnije samozapaljenje nitroznih gasova, nastalih kao posledica hemijske dekompozicije baruta saopštio je Radomir Mladenović, istražni sudija Okružnog suda u Nišu koji je obavio uviđaj na mestu eksplozije, 21. novembra ove godine. Kako je naveo Mladenović, na platformi broj 5, odakle je krenula serija eksplozija koja je zahvatila ostale platforme i magacin, bilo je uskladišteno 1.200.000 ovih metaka, koji su bili namenjeni za uništavanje, ali Vojska nije imala sredstava da plati Tehničko-remontnom zavodu u Kragujevcu da uništi municiju, prenijeli su mediji u Srbiji 2006. godina.\nUništavanje ružja i municije u BiH je izvršeno na poligonu Odlučna Barbara kod Glamoča uz nadzor Državne komisije za kontrolu uništavanja i predstavnika UNDP-a kao finansijera ove aktivnosti.\nI pored snježne atmosfere i niskih temperatura (oko -23 Celzija), stručnjaci ove dvije kompanije posao su okončali prema tehnološki ponuđenim procedurama uništavanja koje zadovoljavaju ekološke i vojne standarde.\nRealizacijom neutralisanja najopasnijih ubojnih sredstava u regionu Amphibia i UXB Balkans kao bh. domaći kapaciteti, svojim znanjem i organizovanošću svrstali su se među respektabilne kompanije koje na međunarodnom nivou obavljaju ovako komplikovane zadatke.\nPosebno treba istaći i ekološki aspekt ovih aktivnosti koji su stručnjaci ove dvije kompanije postigli.\nInače, u proces neutralisanja nestabilne municije uključeni su sa svojim odlukama Predsjedništvo BiH, Ministarstvo odbrane BiH, Komanda i jedinice Oružanih snaga BiH, Evropska komisija kao finansijer i UNDP SAC program kao implementator sredstava i samog projekta, saopćeno je iz kompanije Amphibia d.o.o.\n23.01.2012. u 09:07


Na sednici održanoj 30. oktobra, članovi Odbora za evropske integracije podržali su u načelu predloge zakona o udruženjima i o azilu, kao i predloge zakona o potvrđivanju Sporazuma između Republike Srbije i Evropske zajednice o olakšanoj proceduri za izdavanje viza i Sporazuma između Republike Srbije i Evropske zajednice o readmisiji lica koja nezakonito borave, koji su predloženi po hitnom postupku. Sednici Odbora predsedavao je Miloš Jevtić.<?xml:namespace>\nPredsednik Odbora je podsetio da je o Predlogu zakona o udruženjima već obavljena javna rasprava u kojoj je ovaj akt dobio najširu podršku, jer se njime ova oblast usklađuje sa Ustavom Srbije i evropskim standardima. U raspravi je ponovljeno da je usvajanje ovog zakona jedan od uslova za približavanje Srbije Evropskoj uniji.\nObrazlažući Predlog Zakona o azilu, predstavnik Ministarstva za unutrašnje poslove naglasio je da je on takođe važan zakon u procesu pridruživanja Srbije EU i da će njegova primena početi 1. aprila 2008. godine. Zakonom se detaljno uređuju zaštita stranaca i priznavanje azila, a predviđa se i osnivanje tri tela: Kancelarije za azil, Komisije za azil i Centra za azil.\nPoslanici su posebnu pažnju posvetili Predlogu zakona o potvrđivanju Sporazuma između Srbije i Evropske zajednice o olakšanoj proceduri za izdavanje viza, koji, kako je rečeno, “predstavlja međukorak ka ukidanju viza za građane Srbije.” Sporazum se odnosi na određene kategorije stanovništva, na proceduru izdavanja viza, njihovo trajanje i cenu.\nDirektorka Kancelarije za pridruživanje Srbije EU Tanja Miščević istakla je da je ovaj Sporazum po skraćenoj proceduri već prihvaćen u Evropskom parlamentu i da će ga Savet ministara Evropske unije formalno potvrditi 8. novembra. Pritom je naglasila da bi Narodna skupština Srbije svakako trebalo da ratifikuje taj sporazum pre nego to učini EU. Prema njenim rečima, Sporazum će stupiti na snagu kada ga ratifikuju obe strane i to prvog dana drugog meseca od ratifikacije.\nObrazlažući Predlog zakona o potvrđivanju Sporazuma između Srbije i Evropske zajednice o readmisiji, predstavnik MUP-a je rekao da on predstavlja preduslov za sporazum o viznim olakšicama i korak bliže ka stavljanju naše zemlje na “belu” šengen listu. Sporazum inače previđa povratak u Srbiju njenih građana koji ilegalno borave u zemljama Evropske unije.


Udruženje Zobnatica traži da se ispitaju sumnjive privatizacije u Bačkoj Topoli\nPredsednik Udruženja malih akcionara Zobnatica u Bačkoj Topoli Branko Janjušević zatražio je da se preispitaju sve sumnjive privatizacije u opštini Bačka Topola i da se odgovorni kazne.\nJanjušević, koji je i sekretar Saveza udruženja akcionara Vojvodine, tvrdi da su u toj opštini na sumnjiv način privatizovani mnogi kolektivi, a pogotovo poljoprivredna preduzeća i zemljoradničke zadruge.\n"Poljoprivredna imanja su skoro poklanjana kupcima pod upitnim okolnostima pri čemu je nečasnu ulogu na prvom mestu odigrala Agencija za privatizaciju", naveo je Janjušević u saopštenju.\nNeki su kolektivi na sumnjiv način odvođeni u stečaj i zatim za bagatelnu cenu prodavani, dok su pojedine firme u likvidaciji, kaže Janjušević. U Bačkoj Topoli su, precizira, nestali privredni giganti poput GIK "1.maj", najveće fabrike reznog alata u bivšoj Jugoslaviji. "Inomaga", fabrike nameštaja "Umetnost", ugostiteljskog preduzeća "Vojvodina", modne konfekcije "Elegant", i trgovinske kuće "Topola univerzal".\nI ostala preduzeća koja su privatizovana, poput žitomslinske kompanije "Žitko" i fabrike za proizvodnju gaze "Miteks" iz Stare Moravice, u teškoj su situaciji - pogoni im gotovo ne rade,a u Miteksu se plate radnicima vec mesecima ne isplaćuju, objašnjava Janjušević.\nNepravednim privatizacijama koje su, kako tvrdi, bile najčesći oblik svojinske transformacije, privreda Bačke Topole je potpuno urušena. Od opštine koja je ranije bila na četvrtom mestu u Vojvodini po ekonomskoj razvijenosti, Bačka Topola je dospela na začelje.\n"Time su izgubili svi osim pojedinaca", istakao je Janjušević, izaražavajući uverenje da će se sve sumnjive ,a naročito sve privatizacije u agrarnom sektoru u toj opštini preispitati.\nOptimizam da će se učiniti sve na razotkrivanju kriminala, korupcije i zloupotreba uliva ozbiljan rad pravosudnih organa, posebno tužilaštva i specijalne policije posle promene vlasti u Srbiji, zaključio je Janjušević u saopštenju dostavljenom Tanjugu.\nPalićko jezero zagađeno modrim algama\nVoda u palićkom jezeru, prema analizama subotičkog Zavoda za javno zdravlje, lošeg je kvaliteta i spada u petu kategoriju.\nInstitucije u Vojvodini spremne da pomognu poplavljenim područjima\nVlada Vojvodine i nadležne institucije spremne su da pomognu područjima ugroženim poplavama i u tom pogledu će svi raspoloživi resursi u pokrajini hitno biti stavljeni na raspolaganje nadležnim službama, saopšteno je danas iz Kabineta predsednika pokrajinske vlade Bojana Pajtića.\nStopirajući stigli čak do Himalaja\nŠestodnevna tura do Istanbula, sa prevozom, prenoćištem i hranom za samo 25 evra zvuči nemoguće, ali je dvoje Novosađana dokazalo da je to ipak moguće. Caka je samo jedna: prevoz je promenjen 31 put, jer je ovakva ponuda moguća je samo ako se na put otisnete - autostopom.


UniCredit Banka Najbolji poslodavac - Blok vesti\nNaslovna Iz minuta u minut UniCredit Banka Najbolji poslodavac\nTop Employers Institut sertifikovao je UniCredit Banku\nSrbija i UniCredit Grupu kao jednog od vodećih poslodavaca u Srbiji i u Evropi zbog\nizvanredne ponude za zaposlene, čime je potvrđen status UniCredita kao odličnog\nmesta za rad. Lokalni sertifikati dodeljeni su, pored Srbije, u još sedam\nzemalja članica UniCredita.\nGodišnje međunarodno istraživanje\nkoje sprovodi Top Employers Institut sa sedištem u Holandiji, prepoznaje\nvodeće poslodavce širom sveta: one koji pružaju odlične uslove za zaposlene i neguju\ni razvijaju talente na svim nivoima organizacije.\nIvana Ivić, direktorka Direkcije ljudskih resursa UniCredit Banke\nSrbija, izjavila je: „Izuzetno smo ponosni na to što smo prepoznati\nkao jedan od najboljih poslodavaca u Srbiji i Evropi. Duboko verujem da je\nuslov da postanete vrhunski poslodavac taj da imate vrhunske radnike, jer\nzaposleni čine UniCredit najboljim mestom za rad. Ovaj sertifikat još jednom\npokazuje da smo mi primer dobre prakse kada je u pitanju odnos prema\nzaposlenima, gde su razvoj i napredovanje na prvom mestu. UniCredit Banka je snažno\nposvećena održavanju ravnoteže između privatnog i poslovnog života naših\nzaposlenih. U prilog tome, između ostalih dobrih primera, govori i činjenica da\nsvi zaposleni imaju slobodan dan za svoj rođendan, a koleginice i kolege čija deca kreću u prvi\nrazred osnovne škole taj dan provode sa njima umesto na poslu.“\nSertifikat Top Employer se bazira\nna iscrpnom istraživačkom procesu i nizu standarda koji moraju da budu\nzadovoljeni. Svi dostavljeni podaci su bili nezavisno revidirani i potvrdili su\nizanredne radne uslove u UniCreditu, dodelivši tako banci mesto u odabranoj\ngrupi nosilaca sertifikata Top Employers.\nTop Employers Institut ocenjivao\nje uslove za zaposlene UniCredit Banke na osnovu sledećih kriterijuma: strategija\ntalenata, planiranje radne snage, akvizicija talenata, uvođenje novih zaposlenih\nu rad, učenje i razvoj, upravljanje poslovnim rezultatima, razvoj veština\nrukovođenja, upravljanje karijerom i sukcesijom, plaćanje i nagrađivanje i korporativna\nPrethodni tekstRaste broj umrlih lekara od koronavirusa u Kini\nSledeći tekstNova Opel Corsa osvojila „Connected Car Award“


O nama - Biznis i Finansije\nLična karta: Biznis & Finansije\nMesečnik “Biznis & Finansije” osnovan je u oktobru 2004. godine, a prvi broj izašao je iz štampe 10. novembra 2004. godine.\nMagazin „Biznis & Finansije“ je mesečnik koji su osnovali nekadašnji novinari i direktori u magazinu Ekonomist. S obzirom na svoju uređivačku politiku i tempo izlaženja, magazin se ne bavi dnevno političkim temama, već strateškim pitanjima značajnim za ekonomski i društveni razvoj – od makroekonomskih analiza svetskih i domaćih kretanja do naučnih, IT, kulturnih, ekoloških i sličnih tema.\nUredništvo nastoji da plasira analize koje se temelje na činjenicama, da teme obradi iz više različitih stručnih uglova, i da pored njihove specifičnosti ukaže na povezanost ekonomskog razvoja sa ostalim segmentima bez kojih nema kvalitetnog i održivog društvenog napretka. Zato su akcenti na novim idejama, proizvodima i uslugama u obrazovanju, nauci, ekologiji, tehnologijama, umetnosti i kulturi u najširem smislu, gde se pored analize aktuelne situacije nude i primeri konkretnih rešenja. Shodno tome, izvori informacija su relevantni na različite načine – od najuglednijih analitičkih kuća i stručnjaka, do sagovornika koji su u svom poslu ili sredini uradili nešto kreativno i kvalitetno i što može biti konkretan podsticaj i ohrabrenje i za druge.\nMagazin je u privatnom vlasništvu nekoliko akcionara od kojih su neki i članovi redakcije (direktor i zamenik glavnog urednika). Časopis nije povezan sa bilo kojim poslovnim konglomeratom u Srbiji i u svom uređivačkom pristupu jasno razlikuje plaćene reklame i PR tekstove od sopstvene produkcije.\nZahvaljujući ovakvoj uređivačkoj politici, magazin sarađuje sa brojnim stručnjacima iz vodećih bankarskih i revizorskih kompanija i osiguravajućih kuća, kao i sa nezavisnim ekonomistima, sociolozima i drugim stručnjacima i vladinim institucijama istraživačkog tipa.\nMagazin ima nekoliko specijalnih edicija: Biznis TOP u kojem daje rang liste preduzeća po različitim pokazateljima uspeha, Finansije TOP u kojem daje pregled finansijskih institucija i njihov rang (banke, revizorske kuce, penzioni fondovi, itd), i ediciju o MSP u kojem daje detaljan pregled poslovanja sektora malih preduzeća i TOP 500 kompanija u Centralnoj Evropi.\nPored ovih ključnih edicija, Magazin u saradnji sa različitim partnerima izdaje i posebne specijalizovane dodatke.\nČitalačka publika magazina je rukovodeći kadar i srednji menadžment u kompanijama, finansijskom sektoru, vladinim institucijama, ali zahvaljujući svojoj orijentaciji ka ekonomskom obrađivanju tema iz kulture, nauke, ekologije i drugih oblasti, čitaoci lista su i ljudi kojima ekonomija nije u opisu radnog mesta.\nJedini u Srbiji izdajemo već 15 godina godišnju ediciju koja je isključivo posvećena poslovanju MSP, preduzetništvu i inovacijama u preduzetništvu u potpuno različitim industrijama\nOva tema je veoma prisutna i kroz naša redovna izdanja, a deo tih tekstova je urađen u saradnji sa USAID-om i njegovim partnerima na projektima, od Ankete 1000 preduzeća i tema o alternativnim vidovima finanisiranja MSP i preduzetnika, preko izmena u regulativi, do novih tehnologija i inovacija, uključujući i naizgled tradicionalne delatnosti poput agrobiznisa i prehrambene industrije. Zajedno sa USAID-om uradili smo finalnu publikaciju o najvažnijim rezultatima BEP projekta. Naša novina i analize koje su u njoj objavljene bili su glavni izvor za sačinjavanje posebne USAID-ove publikacije o dostignutom stepenu digitalizacije u Srbiji. Možemo dostaviti kompletne materijale koji su ubjavljeni u toj studiji i namenski rađeni za nju.\nMi smo strateški partner kompanije EY u projektu EY Preduzetnik godine – počev od targetiranja kandidata koji bi trebalo da se pozovu na učešće u projketu, preko organizovanja konferencija za promociju svakog novog konkursa – što uključuje koncept konferencije, moderiranje, pisanje poziva i saopštenja za novinare, do izrade finalne publikacije koja predstavlja životne i poslovne priče kandidata finalista i glavni je promotivni materijal kompanije EY za te svrhe\nBili smo strateški medijski partner GIZ-a za njihov najveći projekat tokom poslednjih četiri godine o Održivom ekonomskom rastu kroz podsticanje zapošljavanja mladih i preduzetništvo (YEP), u kojem smo:\ntargetirali kompanije potencijalne partnere u odabranim regionima za projekat i obezbedili saradnju sa njima;\nkoncipirali istraživanje među mladima – koji traže posao i posebno među onima koji razmišljaju o preduzetništvu;\nuradili PR strategiju za promociju projekta u najširoj javnosti, a potom posebno za poslovnu javnost i posebno za mlade;\nučestvovali u organizovanju događaja u Beogradu i drugim gradovima Srbije, u kreiranju koncepta, učesnika i bili moderatori na samim događajima – od lokalnih do konferencija na najvišem političkom nivou;\nradili promotivne priloge i materijale u štampanoj i elektronskoj formi – interne za partnere i ekstrene za javnost;\nuradili poseban sajt projekta i strategiju za promociju preko društvenih mreža;\nOvaj projekat je dve godine za redom proglašen za projekat koji je imao najbolju vidljivost u javnosti na nivou celog GIZ-a u Srbiji i dobitnik je specijalne nagrade za uspešno promovisanje\nKao strateški partner na YEP projektu, postali smo partner i u okviru Nemačko –srpske inicijative za održivi razvoj, pri čemu smo osim promotivnih materijala za najširu javnost, radili i posebne materijale za internu upotrebu i izveštaje o napretku projekata obihvaćenih saradnjom za glavne partnere u projektu – Ministratsvo privrede Srbije i Ministrastvo za ekonomske odnose Nemačke\nBili smo strateški medijski partner prvo BTIF-a (Poslovno tehnološki inkubator tehničkih fakulteta u Beogradu) od samog njegovog nastanka, a potom Naučno-tehnološkog parka u Beogradu, gde smo u saradnji sa švajcarskom vladom koja je jedna od glavnih donatora NTP-a radili PR strategiju za promociju ekonomije zasnovane na znanju, organizovanje događaja i moderiranje, i više različitih promotivnih publikacija\nBili smo medijski partner Svetske banke, kao deo tima za komunikacionu strategiju u reformi državne uprave. Učestvovali smo u koncipiranju i realizaciji publikacija koje su pre svega bile namenjene informisanju zaposlenih u državnoj upravi šta se planira od reformi, zašto, dokle se stiglo u reformama – kroz konkretne projekte i sagovornike, ali i u kreiranju sajta i informacija za širu javnost\nDugogodišnji smo medijski saradnik Centra za visoke ekonomske studije (CEVES), a najnoviji zajednički poduhvat je medijsko predstavljanje projekta o budućnosti evropske Srbije\nDugogodišnji smo medijski saradnik i WM Equity Partners, kao i drugih kompanija, organizacija i nezevisnih konsultanata koji su u svom poslu u velikoj meri specijalizovani za problematiku MSP, bilo da je reč o različitim industrijama, poput ICT tržišta, ili alternativnih načina finanisiranja MSP i stratap kompanija kroz divesrifikaciju tržišta kapitala, ili pak o poreskoj politici koja ima najveći uticaj na poslovanje ovog dela domaće privrede.\nŠta nudimo drugačije\nNaša ponuda za strateško medijsko partnerstvo suštinski predstavlja onaj deo saradnje koji ne podrazumeva saradnja sa PR agencijama, jer mi po prirodi svog posla veoma dobro poznajemo privrednu situaciju u Srbiji i jedan smo od retkih medija koji već decenijama veoma intenzivno prati poslovanje MSP. Takođe, mi smo i sami malo preduzeće – jer smo sami vlasnici svoje novine – ne zavisimo ni od jedne političke stranke niti od bilo koje velike kompanije, ali zato se u praksi suočavamo sa svim onim problemima koje osećaju male firme u Srbiji koje nastoje da svoje poslovanje baziraju isključivo na tržištnoj konkurentnosti. To je verovatno i razlog zašto se tako dobro razumemo sa onim delom MSP zajednice u Srbiji koji zdravo posluje i imamo njihovo poverenje.


PRAVO NA ODBITAK PRETHODNOG POREZA – SISTEMSKA PRAVILA, SA POSEBNIM OSVRTOM NA POJEDINE PRAKTIČNE ASPEKTE I SPECIFIČNA PITANJA: Paragraf organizuje vebinar 23. septembra 2020. godine\nJedna od najčećih nedoumica kada je u pitanju primena propisa o PDV jeste da li obveznik za određenu nabavku dobara i usluga ima pravo na odbitak prethodnog poreza i ako ima da li ima u celosti ili delom. Po ovom pitanju u praksi su moguće razne situacije i javlja se veliki broj specifičnih pitanja na ovu temu. S tim u vezi, Kompanija Paragraf organizuje vebinar "Pravo na odbitak prethodnog poreza – sistemska pravila, sa posebnim osvrtom na pojedine praktične aspekte i specifična pitanja", 23. septembra 2020. godine.\nNa vebinaru će biti reči o sistemskim pravilima u vezi sa pravom na odbitak prethodnog poreza (kako obveznik sam da utvrdi da li ima pravo na odbitak), ali i o pojedinim praktičnim aspektima u vezi sa ovom temom, kroz primere i specifične slučajeve iz prakse.\nU primeni ovih pravila posebno je složena tema vezana za srazmerni poreski odbitak. Ova tema je posebno interesantna jer se od 1. januara 2020. godine primenjuje niz novih pravila vezanih za srazmerni poreski odbitak. Pored toga, primećujemo da ova pravila u praksi mnogi obveznici ne primenjuju iako bi trebalo, što može da dovede do pogrešnog iskazivanja prethodnog poreza u poreskoj prijavi PDV.\nNa vebinaru će biti reči kako o opštim pravilima u vezi sa pravom na odbitak prethodnog poreza, tako i o specifičnim i čestim pitanjima i nedoumicama koja se pojavljuju u praksi. S tim u vezi, učesnici koji nemaju mnogo iskustva steći će osnovna i sistemska znanja vezana za predmetna pravila, dok će ostali učesnici moći da prodube i obogate postojeće znanje.\nVebinar je namenjen računovođama, poreskim savetnicima, finansijskim direktorima, kao i svim licima koja u svom radu primenjuju propise o PDV, vode PDV evidencije i sačinjavaju poresku prijavu PDV.\nOpšti uslovi za ostvarivanje prava na odbitak – namena nabavljenih dobara i usluga\nFormalna ispravnost računa kao uslov za ostvarivanje prava na odbitak\nPravo na odbitak prethodnog poreza plaćenog kod uvoza dobara\nPravo na odbitak interno obračunatog PDV\nPodela prethodnog poreza prema ekonomskoj pripadnosti\nSrazmerni poreski odbitak - nova pravila u primeni od 1. januara ove godine\nIzuzimanje od prava na odbitak prethodnog poreza za nabavku putničkih automobila i drugih prevoznih sredstava i sa njima neposredno povezanih dobara i usluga\nIzuzimanje od prava na odbitak izdataka za reprezentaciju\nIzuzimanje od prava na odbitak troškova za prevoz i ishranu zaposlenih i drugih radno angažovanih lica\nAleksandar Milanović, Glavni i odgovorni urednik izdanja "Poresko-računovodstveni instruktor"\nOlica Pješčić, Pomoćnik glavnog i odgovornog urednika izdanja "Poresko-računovodstveni instruktor"\nDetaljne informacije o vebinaru (teme, prijavu, informacije u vezi sa kotizacijom i ostale korisne informacije) preuzmite na stranici "Pravo na odbitak prethodnog poreza – sistemska pravila, sa posebnim osvrtom na pojedine praktične aspekte i specifična pitanja".\nIzvor: Redakcija, 02.09.2020.


Tanjug 28. februara 2021. 11:52\nBEOGRAD – Odlukom Kriznog štaba, bioskopi nisu izuzeti od skraćenja radnog vremena poslednjeg vikenda u februaru, dok su iz ovih mere izuzeta samo pozorišta, čime je zadat poslednji udarac na poslovanje bioskopa u Srbiji, ocenio je danas Aleksandre Garić direktorke marketinga bioskopa Cineplexx.\n„Ostaje nejasno zašto su bioskopa svrstani u grupu objekata kojima je skraćeno radno vreme, jer ne postoji nikakva razlika između uslova u kojima se odvija projekcija filma u 13 ili 21 čas, osim što skraćenje značajno utiče na već mizerne prihode“, naveo je Garić u saopštenju.\n„Odgovornim poslovanjem i sprovođenjem svih propisanih mera u cilju suzbijanja virusa Kovid-19, bioskopi su dokazali da su jedno od najbezbednijih mesta“, poručuje Garić, koji smatra da je primetan nedostatak sluha prema industriji koja je najviše pogođena pandemijom i koja je dovedena na rub egzistencije.\n„Uprkos ogromnim finansijskim gubicima u proteklih godinu dana i poslovanjem na ivici isplativosti, Cineplexx je u vreme najveće krize modernog doba otvorio čak dva nova bioskopa u Beogradu, opremljena najsavremenijim tehnologijama. Međutim, ukoliko se nastavi trend donošenja nelogičnih odluka i mera, bioskopi neće još dugo opstati“, naveo je Garić u saopštenju.


source.ba | Navodno zbog korone: Odložen sastanak delegacija Srbije i Kosova\nSastanak pregovaračkih delegacija Beograda i Prištine, koji je trebalo da bude održan u ponedjeljak, odložen je, saopćio je specijalni predstavnik Evropske unije za dijalog Beograda i Prištine Miroslav Lajčak.\nLajčak je na svom tviter nalogu napisao da se sastanak odlaže zbog opreza u vezi sa koronavirusom, javlja FoNet, prenosi N1 Srbija.\nSpecijalni predstavnik Evropske unije za dijalog Beograda i Prištine napisao je ranije danas da će u ponedjeljak glavni pregovarači nastaviti razgovor o imovinskim pitanjima, ali da Zajednica srpskih opština neće biti na dnevnom redu.\n"Asocijacija/Zajednica neće biti na dnevnom redu, jer jedna strana još nije spremna da o tome razgovora", naveo je Lajčak na svom Twitter nalogu.\nOn je dodao da se pitanje ZSO mora razriješiti kao dio sveobuhvatnog sporazuma, kako je dogovoreno na sastanku lidera.


Apple se brani od optužbi: Uklonili smo aplikacije za roditeljsku kontrolu iz sigurnosnih razloga\nMobilni telefoni, 30.04.2019, 10:30 AM\nApple tvrdi da je razlog za njegovu kontroverznu odluku da povuče konkurentske aplikacije za roditeljsku kontrolu iz App Storea zaštita privatnosti i sigurnosti korisnika.\nTehnološki gigant optužen je da je zloupotrebio svoju poziciju tako što je iz Apple Storea izbacio aplikacije drugih proizvođača koje pomažu roditeljima da nadgledaju i postavljaju ograničenja za ono što njihova deca mogu videti na internetu na svojim uređajima.\nRuski proizvođač antivirusnog softvera Kaspersky Lab objavio je pre mesec i po dana da je u svojoj zemlji, Federalnoj antimonopolskoj službi (FAS) podneo tužbu protiv Applea, tvrdeći da se Appleova odluka da ukloni njihovu aplikaciju poklopila sa objavljivanjem Appleove aplikacije Screen Time.\nKaspersky kaže da je sve počelo kada je kompanija dobila obaveštenje od Applea u kome je rečeno da Kaspersky Safe Kids za iOS ne ispunjava zahteve iz odeljka 2.5.1 smernica za aplikacije App Storea. Kaspersky Safe Kids je alat za roditeljsku kontrolu koji pomaže roditeljima da kontrolišu aktivnosti svoje dece na iOS uređajima. Apple nikada ranije nije imao primedbe na Kaspersky Safe Kids. Aplikacija je bila skoro tri godine u App Store, u skladu sa smernicama prodavnice.\n"Postavljanjem sopstvenih pravila za taj kanal [App Store], Apple proširuje svoju moć na tržištu na druga tržišta: na primer, tržište softvera za roditeljsku kontrolu, gde je tek postao igrač", tvrdi Kaspersky Lab.\nApple je tek sada objavio saopštenje u kome objašnjava svoju odluku, tvrdeći da aplikacije koje su prekršile pravila imaju mogućnosti upravljanja mobilnim uređajima (MDM), što bi moglo predstavljati dodatni sigurnosni rizik.\n„MDM ima legitimnu upotrebu. Kompanije će ponekad instalirati MDM na poslovnim uređajima kako bi imale bolju kontrolu nad podacima i hardverom. Ali to je neverovatno rizično i jasno kršenje pravila App Storea za privatnu, korisnicima namenjenu aplikaciju da instalira MDM kontrolu nad uređajem korisnika“, tvrdi Apple.\n"Pored kontrole koju aplikacija sama može da izvrši nad korisnikovim uređajem, istraživanja su pokazala da hakeri mogu koristiti MDM profile kako bi dobili pristup za zlonamerne svrhe."\nNekoliko proizvođača ažuriralo je svoj softver da bi uklonili MDM elemente, dok su oni koji to nisu uradili uklonjeni iz App Storea.\nU Appleu smatraju da roditelji ne bi trebalo da biraju između svojih strahova od da deca koriste uređaje i rizika za privatnost i bezbednost. "Niko, osim vas, ne bi trebalo da ima neograničeni pristup upravljanju uređajem vašeg deteta."


ALCHAJMER U POGLEDU | Galaksija Nova\nNaučnici su došli do važnog otkrića kako promene na mrežnjači oka mogu da nagoveste Alchajmerovu i Parkinsonovu bolest.\nNa osnovu pregleda očne jabučice mogli bi da procene budući rizik od neurodegenerativne bolesti. Nova istraživanja pokazuju da mrežnjača, koja se u toku embrionalnog razvoja otkači od mozga, sadrži slojeve neurona koji mogu da imaju neurodegenerativne bolesti identično kao neuroni koji se nalaze unutar lobanje. Upravo ih njihova vidljivost, jer se nalaze van lobanje, čini pogodnijim za rano otkrivanje ovih oblika bolesti.\nRano otkrivanje je „sveti gral” smatra Ron Petersen, direktor Centra za istraživanje Alchajmerove bolesti na Mejo klinici za „Vašington post”. U trenutku kad se pacijent žali na probleme s pamćenjem ili drhtanje, mehanizam neurodegenerativne bolesti delovao je verovatno godinama ili decenijama. Kad pacijenti počnu da osećaju uticaj neurodegenerativne bolesti na svoj svakodnevni život, skoro da je kasno za lečenje.\nRanije uočavanje znakova upozorenja neurodegenerativnih bolesti moglo bi dati pacijentima više vremena za planiranje budućnosti, bilo da se radi o planiranju nege ili provođenju više vremena sa porodicom. Istraživači su pronašli nekoliko načina za pregled oka kojima može da se utvrdi postojanje bolesti. Od fotografisanja krvnih sudova oka kamerom sa visokom rezolucijom, pa do tehnike koja koristi proteinske šejkove začinjene kurkumom koja se, kad se unese u organizam, lepi za proteine koji se mogu zateći kod Alzhajmerove bolesti.


Za početnike u biznisu 600 miliona RSD - Računovodstvo AKTIVA sistem\nDva javna poziva za dodelu kreditnih i bespovratnih sredstava početnicima u poslovanju, sa ukupnim fondom od 600 miliona dinara, raspisana su danas.\nCilj je pružanje podrške osnivanju novih preduzeća, podsticanja zapošljavanja i održivog i sveobuhvatnog razvoja.\nReč je o dva programa koji se realizuju u okviru Godine preduzetništva i koje Ministarstvo privrede sprovodi sa Fondom za razvoj i Razvojnom agencijom Srbije, saopšteno je iz tog Ministarstva.\nProgram podsticanja razvoja preduzetništva kroz finansijsku podršku za početnike u poslovanju koji se realizuje sa Fondom za razvoj predstavlja kombinaciju 30 odsto bespovratnih sredstava i 70 procenata povoljnih kredita Fonda.\nZa njegovu realizaciju Ministarstvo privrede je opredelilo 150 miliona dinara za dodelu bespovratnih sredstava, dok je Fond za razvoj za kreditiranje preduzeća i preduzetnika opredelio 350 miliona dinara.\nZa sredstva po ovom programu mogu aplicirati nezaposlena lica, postojeći preduzetnici, mikro i mala preduzeća, koja su registrovani u APR-u, najranije u godini koja prethodi godini podnošenja zahteva.\nSredstva se mogu koristiti za nabavku opreme, dogradnju, rekonstrukciju, opremanje, adaptaciju ili sanaciju poslovnog ili proizvodnog prostora, kao i za nabavku trajnih obrtnih sredstava koja mogu da učestvuju najviše do 20 odsto u strukturi ukupnog ulaganja.\nKrediti Fonda se odobravaju sa rokom otplate do pet godina, u okviru koga je grejs period do jedne godine. Kamatna stopa je 1,5 odsto godišnje uz garanciju banke i 3,0 procenta godišnje uz ostala sredstva obezbeđenja – različite vrste hipoteka, ugovorno jemstvo, menica i slično.\nProjekat podrške početnicima za započinjanje posla – start-up koji realizuje Razvojna agenicija Srbije okrenut je mladima, ženama, osobama sa invaliditetom, onima koji su ostali bez posla u procesu privatizacije ili su iz devastiranih područja.\nOvim programom osetljivijim ciljnim grupama omogućava se da konkurišu svojom idejom, prođu obuke za započinjanje biznisa i izradu biznis plana. Najbolje poslovne ideje dobiće bespovratnu pomoć i mentoring u ranoj fazi razvoja, kada su i najosetljiviji.


U potrazi za sporazumom - Kosovo 2.0\nPiše Jack Butcher - 09.09.2016\nNedeljni presek K2.0 o najvažnijim novostima na Kosovu.\nDodatno izveštavanje Eraldina Fazliua.\nU godini u kojoj je kosovski sport trijumfovao, drugo poglavlje te sportske istorije je ove nedelje napisano kada je reprezentacija ove mlade države odigrala prvu utakmicu. Stotine podržavalaca hrabro je izdržalo jesenje uslove u centralnoj Prištini u ponedeljak, a kako bi gledali utakmicu Kosova i Finske na velikom ekranu; reč je o kvalifikacijama za Svetski kup 2018.\nUprkos tome što eligibilnost šestorice igrača nije potvrđena do pre samo nekoliko sati pre početka meča, ovaj mladi tim je majstorski odigrao, obezbedivši remi od 1-1, dok je gol za Kosovo postignut zahvaljujući penalu u 60. minutu. S druge strane Skenderbegove statue, na drugom ekranu je prikazivana utakmica između Albanije i Makedonije, gde je Albanija na kraju pobedila sa 2-1 narednog poslepodneva, jer je poslednjih 14 minuta utakmice odloženo zbog jakog nevremena.\nOva dva meča su uzdrmala odanost nekih od igrača Kosova. Međutim, lider Samoopredeljenja, Visar Imeri, očigledno nije imao istu dilemu. On je nejasno reagovao u objavi na “Fejsbuku” kada je reč o tome da je dobio novi pasoš, zaboravljajući da pritom pomene istorijsko debitovanje zemlje koju predstavlja u skupštini.\nNa Kosovu nije bilo ni trunke rasprave u javnosti o velikim vestima ove nedelje. Naime, reč je o kanonizaciji Majke Tereze za sveticu od strane pape, u nedelju. Poštovanja prema ovoj albanskoj katoličkoj misionarki, koja je naširoko priznata zbog svog humanitarnog rada — ali koja je privukla oštre kritike nekih međunarodnih komentatora — bilo je napretek u lokalnim medijima, jer su svi iskazali ponos prema svojoj lokalnoj heroini. Barem se čini da se svi mogu složiti u jednoj stvari…\nBekim Čolaku je dao ostavku na mesto ministra za evropske integracije u petak kako bi pojurio za položajima na kojima je prava moć. Nekadašnji šef osoblja Hašima Tačija, kada je aktuelni predsednik bio premijer, ovaj član PDK-a najavio je da će se vratiti svom bivšem gospodaru kako bi preuzeo ulogu savetnika i da će njegov “doprinos biti još veći”.\nNagoveštavajući svoju ostavku, Čolaku je rekao da je “preplavljen razočaranjem” zbog toga što Kosovo još nije dobilo viznu liberalizaciju, pa je, zbog starih dobrih vremena, ponovio svoju mantru da će se to desiti “do kraja godine”. “Oduvek sam govorio da se neću povući pre nego što ne ispunim kriterijume za viznu liberalizaciju”, izjavio je on za medije.\nČolakuovu ostavku je pratila odluka poslanika Evropskog parlamenta u Komitetu građanskih sloboda, pravde i unutrašnih poslova (LIBE) od ponedeljka, u kojoj je stojalo da ne treba započeti pregovore o kosovskoj viznoj liberalizaciji bez Evropskog saveta ministara, jer još nisu ispunjeni svi kriterijumi. “Jedan od 95 kriterijuma koje ova država treba da ispuni pre nego što se oslobodi viza jeste da ratifikuje sporazum o granici sa Crnom Gorom, a na šta se još čeka”, stojalo je u LIBE-ovom saopštenju za medije.\nTragom šokantnih vesti iz Brisela, kosovski premijer Isa Mustafa je udvostručio svoje napore po pitanju granične demarkacije sa Crnom Gorom, kako bi naišao na konsenzus. Mustafa je objavio da je održao dva “konstruktivna” sastanka ove nedelje sa predstavnicima onih na koje ovaj sporazum na ovaj ili onaj način utiče; u sredu se sastao sa gradonačelnicima opština u graničnom pojasu, a u četvrtak sa meštanima tog područja. Nakon poslednjeg sastanka, premijerov kabinet je objaviosaopštenje u kom se navodi da je najčešća primedba u tome što je postojao nedostatak komunikacije sa državnom komisijom koja je nadgledala proces, a što je izazvalo pojavu “pogrešnih informacija i dvosmislenosti”.\nIzmeđu dva sastanka na kojima se tražio konsenzus, Mustafa je prikazao svoju pomirljivu stranu insistirajući na tome da će ovaj sporazum dobiti dovoljno glasova u skupštini sledeći put. Više od godinu dana nakon što je vlada potpisala sporazum, on je, takođe, sugerisao da će pozvati sve lidere partija na sastanak da bi se pričalo o njihovoj zabrinutosti, kako se ovo pitanje ne bi ispolitizovalo.\nOvakav predlog nije naišao na reakcije. Naime, AAK je sugerisala da aktuelnu vladu prvo treba raspustiti i da bi trebalo početi pregovore od same nule. NISMA je objavila da nije dobila pozivnicu, dok je Samoopredeljenje odbilo da komentariše. U petak poslepodne, AAK i NISMA su, ipak, najavili da će završiti svoj sedmomesečni bojkot skupštine.\nDok Mustafa radi na svom šarmu kod kuće, ministarka za dijalog, Edita Tahiri, vodila je kosovski pregovarački tim u Brisel, jer je nastavljen odugovlačeni tehnički dijalog sa Beogradom. Činilo se da je u četvtak napravljen napredak kada je Tahirijeva objavila da je postignut sporazum između Kosova i Srbije da se međusobno priznaju tablice.\nMeđutim, uskoro se pojavila informacija da se pregovaračke strane, u stvari, ne slažu oko tog stava, jer je njen srpski kolega, Marko Đurić,negirao da je sporazum postignut. Portparolka EU je kasnije potvrdila da se diskusija na ovu temu zaista vodila.\nKosovska policija je zasipana pažnjom ove nedelje, kada je proslavila svoju 17. godišnjicu. Vlada je u četvrtak objavila da će šefu policije, Špendu Madžuniju, produžiti mandat za još 5 godina, jer vlada “visoko vrednuje” rad policije i njenog rukovodstva.\nOva odluka je naišla na osudu Samoopredeljenja, koje je istaklo da je, samo u proteklom mesecu, kao deo aktuelnih prisluškivanih razgovora, otkriveno da vodeća ličnost PDK-a, Adem Grabovci, govori partijski povezanom čoveku da će razgovarati sa šefom policije kako bi obezbedio da se jedna aplikacija za posao prihvati. “Špenda Madžunija kontroliše vlada, i to klan Pronto”, stoji u saopštenju za medije ove partije, a gde se misli na visokopozicionirane članove PDK i njihove ljude, čija je umešanost u institucionalnu zloupotrebu položaja javno otkrivena. Insajderi ove nedelje nije objavljivao prisluškivane razgovore, a građanska inicijativa #protestoj je nastavila sa svojim simboličnim akcijama, izdajući u petak VIP vize za zatvor za visokopozicionirane lidere koji su umešani u dati skandal.\nPočetkom ove nedelje, policija je izvršila raciju na porodičnu kuću sekretara za organizaciju u Samoopredeljenju, Dardana Molićaja, koji je na ovaj čin nazvao “direktnom odmazdom i pritiskom” kako bi se on ućutkao. Molićaj je prethodnog dana održao konferenciju za medije, na kojoj je optužio policiju da pokušava da njegovu partiju poveže sa terorizmom; šestoro aktivista Samoopredeljenja je uhapšeno prošle nedelje, što je povezano sa njihovim navodnim učešćem u prošlomesečnom napadu na zgradu skupštine — ova stranka se pita zašto je troje uhapšenih stavljeno pod kućni pritvor ako se smatraju potencijalnim teroristima. Molićaj je, takođe, bio predmet letaka koji suanonimno podeljeni po Prištini u petak, a na kojima se on upoređuje sa zloglasnim zapovednikom srpskih paramilitaraca, Željkom “Arkanom” Ražnatovićem.\nNapredak specijalnog suda\nNakon meseci zastoja, Specijalističke komore — za koje se koristi naziv ‘specijalni sud’ — vratile su se na dnevni red ponovo ove nedelje — kada je i glavni tužilac imenovan. Advokat iz SAD; Dejvid Švendiman, vodiće novu kancelariju kosovskog specijalnog tužioca koju je do sada vodila Specijalna istražna jedinica EU.\nSpecijalističke komore, koje finansira EU, imaće sedište u Hagu, Holandija. One će se baviti navodnim zločinima koje je počinila Oslobodilačka vojska Kosova tokom i posle rata sa Srbijom. Izmene kosovskog ustava koje su utabale put uspostavljanju ovog suda su, nakontroverzan način, odobrene prošlog avgusta, posle drugog razmatranja. Međutim, iako se ovo pitanje stalno nalazi negde u pozadini, napredak na polju uspostavljanja i funkcionisanja ovih komora je daleko sporije od brzine munje. Prema rečima BIRN-a, prve optužnice bi mogle da se podignu krajem ove godine ili početkom 2017.\nNešto za vikend\nPosle nedelju dana naporne politike, vreme je da damo sebi oduška sa nečim što će nas zabaviti tokom ovog trodnevnog vikenda.\nKosovsko izdanje Ekovika (Ecoweek) će ove subote početi u Prištini sa nizom predavanja o održivoj arhitekturi. U predstojećim danima će se održati čitav program radionica, predavanja i drugih aktivnosti koje sve za cilj imaju da podignu svest o životnoj sredini, klimatskim promenama i promovisanju principa održivosti. Stranicu Ekovika Priština na “Fejsbuku” proveravajte stalno radi najnovijih vesti.\nZa one koji vole još alternativnije stvari: sklonite se od urbanog života i uputite na festival u srednjovekovnoj trđavi: Visions of Beyond se održava u tvrđavi Arilaća, 15 kilometara van Prištine. Ovaj događaj obećava da će okupiti najbolje muzičke umetnike sa zadivljujućim kulturnim nasleđem. Da biste dobili sve informacije o kartama, prevozu i planovima za eventualno loše vreme, posetite stranicu događaja Visions of Beyond na “Fejsbuku”.


Perovskit postaje ključan za dalji razvitak solarne energije | Energetski portal Srbije\nPerovskit postaje ključan za dalji razvitak solarne energije\n27.10. 2020 Obnovljivi izvori energije | Solarna\nSolarna energija je spremna za najveću transformaciju u više od pola veka.\nGrupa materijala koja se naziva perovskit koristi se za stvaranje sledeće generacije solarnih panela, koji bi na kraju mogli biti dvostruko efikasniji od sadašnjih, i dovoljno fleksibilni da se obmotaju oko čitave zgrade.\nPrva solarna ćelija sposobna za napajanje svakodnevne električne opreme napravljena je pedesetih godina prošlog veka u Bel Labsu (Bell Labs) u Nju Džerziju (New Jersey) . Tada su ploče na bazi silicijuma bile izuzetno skupe i pretvarale su samo 6 odsto sunčeve svetlosti u električnu energiju.\nOd tada su troškovi dramatično opali i današnje silicijumske solarne ćelije mogu pretvoriti do 22 odsto sunčeve svetlosti u energiju. Time je dostignut skoro maksimum u pogledu njihove efikasnosti. Sada perovskit nudi potencijal za dramatično povećanje izlazne snage i na kraju bi mogao u potpunosti da zameni silicijum.\nIstraživači sa Okford PV-a (Oxford Photovoltaics), spin off kompanija Univerziteta u Okfordu, napravili su veliki proboj 2018. godine. Prevlačenjem silicijuma perovskitom postigli su 28 odsto efikasnosti. Kompanija veruje da se u budućnosti može dostići i do 40 odsto efikasnosti, ako ne i više.\nPoboljšana efikasnost solarnih ćelija omogućiće instalacijama da ispumpaju više energije sa manje panela, smanjujući troškove i količinu zemlje, radne snage i opreme potrebne za njihovo upravljanje.\n„Ako želimo da nova generacija električne energije bude solarna fotonaponska energija, onda moramo nastaviti da snižavamo cenu. Jedan od načina da se to postigne je da se efikasnost ili izlazna snaga modula nastavlja povećavati i tu perovskit zaista dolazi u obzir“, kaže Henri Snejt (Henri Snaith), profesor fizike na Univerzitetu u Okfordu i suosnivač Okford PV-a.\nNa koji način solarna energija sprečava pomor riba tokom sušnog perioda?\nSolarna energija pokrivaće 97 odsto energetskih potreba upravne zgrade Elektroprivrede CG!\nSolarna energija pokriće četvrtinu potražnje za energijom do 2050.\nPerovskit je otkriven 1839. godine. Okford PV koristi sintetičku verziju, napravljenu od jeftinih materijala koji obiluju Zemljinom korom, dok druge kompanije koriste varijacije originalnog minerala, zajednički nazvanog perovskit.\nPored poboljšane solarne efikasnosti, oni rade bolje od silicijuma u senci, oblačnim danima ili čak u zatvorenom. Perovskit se mogu štampati pomoću inkdžet štampača i mogu biti tanke poput tapeta.\nOkford PV se nada da će perovskit na kraju u potpunosti zameniti silicijum.\n„U narednim decenijama solarni premazi od perovskita obećavaju da će još više povećati efikasnost, smanjiti težinu i troškove isporuke solarne opreme“, kaže Varun Sivaram, energetski stručnjak koja je sa Snejtom radila dok je studirala na Okfordu.\nKaže da bi se, kako se tehnologija razvija, perovskit mogao prskati ili valjati na raličite elastićne površine. Poluprozirne solarne obloge čak bi mogle da se obmotaju oko čitavih zgrada.\nKompanija Okford PV želi da započne proizvodnju ćelija napravljenih od perovskita na silicijumu početkom sledeće godine u novoj namenskoj fabrici u Brandenburgu u Nemačkoj. Procenjuje se da bi paneli napravljeni od ovih ćelija mogli da uštede vlasnicima kuća do 850 evra (1.000 dolara) prilikom kupovine i ugradnje prosečnog solarnog sistema.\nOstale kompanije koje rade sa perovskitom uključuju kompaniju Sol Tehnolodžis (Saule Technologies) sa sedištem u Varšavi, koja je obezbedila finansiranje od 10 miliona evra (11,7 miliona dolara) od poljske kompanije za fotovoltiku Kolumbus Enredži (Columbus Energy).\nProšlog meseca je ova fabrika počela da štampa perovskit solarne ćelije pomoću inkdžet štampača. Početkom sledeće godine planirano je da se započne da snabdevanje švedske građevinske kompanije Skansa Grup (Skanska Group), koja kaže da želi da bude prva kompanija koja će ugraditi odštampane solarne ćelije na fasadi jedne zgrade.\nTojotin pametni grad budućnosti uskoro otvara svoja vrata\nMoćna hrana koja staje u džep\nNa dnevnom redu Skupštine Srbije danas su četiri zakona...\nPlutajuće solarne elektrane – veliki potencijal ili...


Kozarevu zabranjen ulazak na Kosovo, Srbi protestvuju u Mitrovici, Gračanici i Štrpcu | Trebevic.net\nKako je Kozarov rekao za Tanjug, na prelazu su mu preneli da imaju zabranu ulaska za njega, “sa jasnim imenom i prezimenom” i on je krenuo nazad, ka Raški sa Jarinja.\nIspred Kancelarije EU i Euleksa u Kosovskoj Mitrovici u toku su protesti građani protiv uvedenih taksi Prištine, kakav će danas u podne biti održan i u Gračanici i Štrpcu, pod nazivom “Svesrpski sabor”.\nGrađani nose zastave Srbije, kao i transparente “Desa su nam gladna”, “Stop nasilju Prištine”, “EU otvori oči”, “Nemamo lekove”, “Pomozite našim bebama”, “Unicef help”, “Ne gurajte nas u geta”, kao i zastave sindikata “Trepče”.\nRanije danas potpredsjednik Srpske liste Igor Simić je rekao da će Srbi sa KiM na miran i demokratski način izraziti protest protiv diskriminatorskih mera Prištine uvedenih pre skoro dve nedelje.\n“Biće to najmasovniji protesti do sada i pozivam građane da se odazovu u što većem broju”, kazao je Simić.\nProtestu u Kosovskoj Mitrovici trebalo je da se pridruže i košarkaši “Partizana”, ali su rukovodstvo i igrači kluba zaustavljeni prije podne na administrativnom prelazu Jarinje, gdje im nije dozvoljeno da uđu na teritoriju Kosova i Metohije.\nOni su se uputili na KiM kako bi podržali Srbe u protestu, ali i da u Leposaviću odigraju prijateljski meč sa košarkašima “Trepče”, bratskim klubom “Partizana” od 2014. godine.


Čović: Ne odustajemo od briselskog dogovora\nPredsjednik Hrvatske demokratske zajednice BiH Dragan Čović uoči današnjeg sastanka lidera SDP-a, SBB-a, HDZ BiH i HDZ 1990 u Sarajevu, izjavio je da dva HDZ-a nisu odustala od briselskog dogovora o provođenju presude "Sejdić-Finci".\nČović je u izjavi za "Dnevni avaz" naglasio da dva HDZ-a ostaju pri dogovoru da su Republika Srpska i Federacija BiH izborne jedinice, a da se u FBiH dva člana Predsjedništva BiH biraju kroz deset kantona, pojašnjavajući da nikakav poseban dogovor nije postignut o samim modelima.\n"Ne vidim nijedne poteškoće da se u srijedu dogovorimo o osnovnom principu koji bi trebao biti zadovoljen, a to je da jedan narod ne može drugome birati kandidate za članove Predsjedništva i Doma naroda", rekao je Čović.\nPojašnjava da dva HDZ-a imaju vrlo jasan prijedlog zasnovan na demokratskim standardima i da nema nijednog razloga da bilo koja politička stranka u FBiH to ne prihvati. Dodaje i da su dva HDZ-a spremna da dva člana Predsjedništva iz FBiH budu izabrana kroz 10 kantona po modelu minimalne multietničke zastupljenosti, što znači da se kroz region u kojem je dominanatan jedan narod bira jedan član, a u regionu koji je dominantan drugi narod drugi član Predsjedništva BiH.\n"To znači da oni koji dobiju najviše elektorskih glasova u kantonu budu članovi Predsjedništva. To je prijedlog koji smo transparentno ponudili javnosti u BiH, svim političkim strankama i EU i mislim da se na tom prijedlog može napraviti dogovor već na današnjem sastanku" naglašava Čović.


Ministaraka pravde Maja Popović izjavila je danas da je pravosudje "više nego spremno" da potpuno reši slučaj kriminalne grupe Veljka Belivuka, navodeći da "tužioci i sudije vrhunski rade svoj posao, kao i Ministarstvo unutrašnjih poslova i bezbednosne službe".\n“Mislim da je ova država pokazala jasnu želju da se obračuna sa svim oblicima najtežeg organizovanog kriminala. To je apsolutni prioritet vlasti i mislim da smo pokazali i dokazali da sa tim umemo da se borimo”, rekla je Popović za Radio televiziju Srbije, dodajući da ne može da otkriva detalje u razrešenju slučaja Belivuk.\nOna je odbacila kritike, koje se mogu čuti u delu javnosti, da nema sudskih predmeta u borbi protiv visoke korupcije.\n“Mislim da su te kritike neopravdane. Ono na čemu mi moramo da radimo je jačanje koruptivnih odeljenja. Posebno moramo da jačamo finansijske istrage, obučavati zaposlene za finansijske istrage imajući u vidu da je to neophodno. Suština tih istraga je praćenje novca”, istakla je Popović.\nPovodom današnjeg javnog slušanja u promeni Ustava u delu o pravosudju, ona je navela da će ih biti nekoliko i u drugim gradovima posle Beograda. Slušanje se održava danas u Skupštini Srbije.\nPopović je rekla da veruje da će to uspeti da se uradi pre sledećih izbora, kao i da odovornost za stanje u pravosudju snose sve tri grane vlasti – zakonodavna, izvršna i sudska.


04-01-2019 09:08 Izdvojeno Srbija Društvo\nSrpske službe bezbednosti upozorile su kolege u najvećim svetskim obaveštajnim agencijama da kosovski Albanci i njihovi obaveštajci planiraju da na KiM organizuju teroristički napad i podmetnu "dokaze" da bi za to optužili državni vrh Srbije i naše bezbednosne strukture - saznaju "Novosti".\nKako prenose izvori, priprema za izvođenje ovog monstruoznog scenarija već je počela plasiranjem informacije u medijima u našoj južnoj pokrajini o navodnim planovima srpskih obaveštajnih službi za napad na Kosovu. U njima se naši obaveštajci optužuju da planiraju da, u skladu sa odlukom Biroa za koordinaciju rada službi bezbednosti "po uzoru na slučaj 'Panda'" izvedu napad na severu KiM?!\nSagovornici iz bezbednosnog sektora objašnjavaju nam da je ovo "medijska prethodnica" opasnog plana koji bi mogao da bude aktiviran u vreme velikih verskih praznika ili masovnih okupljanja. U tom smislu, kako navode izvori "Novosti", već je oformljena mala grupa odabranih i poverljivih pripadnika Kosovske obaveštajne agencije, koja već mesec dana planira i priprema ovu akciju.\n- Okupljaju se u privatnim kućama, ali i u dva luksuzna hotela u Prištini, gde razmatraju različite scenarije - od podmetanja eksploziva na šetalište ili u portu nekog od srpskih manastira na veliki praznik, do angažovanja psihički labilne osobe koja bi, naoružana vatrenim oružjem ili eksplozivom, izvela napad u autobusu ili u restoranu. Ideja je da atak izgleda kao teroristički akt sa mnogo žrtava u nekoj posebno osetljivoj srpskoj sredini - navodi izvor.\nPrema operativnim saznanjima srpskih službi, redosled poteza potom bi bio ovakav: posle napada, a nakon brze intervencije nadležnih kosovskih službi, tamošnja bezbednosna agencija vrlo brzo bi "otkrila" da je upotrebljen eksploziv ili oružje koje su nedavno doneto iz centralne Srbije. Saopštili bi da su srpske službe organizovale, finansirale i izvele napad, uz odobrenje državnog vrha Srbije, kako bi optužile albansku stranu da je nesposobna da zaštiti građane?!\n- Cilj je da se stvori utisak efikasnosti i brzog reagovanja institucija takozvane države Kosovo, najpre u pružanju pomoći povređenima, a zatim i u otkrivanju počinilaca, što bi dovelo do jačanja podela među Srbima u južnoj pokrajini.\nNavodno, i zamisao Haradinaja je da ovom akcijom stvori jaz u srpskom narodu na KiM i obezbedi podršku dela srpskih političkih snaga kako bi "obezbedio rezervne igrače" koji bi zamenili Srpsku listu u slučaju da oni napuste vladu. Uz to, premijer privremenih istitucija vlasti u Prištini bi, prema našim izvorima, na ovaj način uspeo da se reši Hašima Tačija i da ga isključi iz dijaloga sa Beogradom tako što bi ga proglasio "Vučićevim saučesnikom u podeli Kosova".\nPortal na albanskom jeziku telegrafi.com nedavno je objavio tekst u kojem tvrde da je na sastanku Biroa za koordinaciju službi bezbednosti doneta odluka da se izvede napad. Kao dokaz oni ukazuju na navodnu komunikaciju pripadnika srpskih bezbednosnih struktura sa članovima svojih porodica na Kosovu, koje su upozorili da ostanu kod kuća i da izbegavaju javna mesta jer bi slučaj "Panda" mogao da se ponovi. Tvrde i da su srpske službe pokušale da sprovedu taj plan i da je dokaz zaplena 15 kilograma eksploziva, nedavno na Gazimestanu.\nSrbi sa KiM rekli ne Haradinaju i Prištini. Više o tome čitajte OVDE.\nŠiptarski teror na Kosovu i Metohiji od 1968 do danas


Aleksandar Vučić: Srbija će do kraja godine dobiti ultimatum od EU! | Vestinet.rs\nPočetna POGLEDI\tAleksandar Vučić: Srbija će do kraja godine dobiti ultimatum od EU!\nSrbija će do kraja ove godine u vezi Kosova i Metohije dobiti ponudu „koju će teško moći da odbije, ali i istovremeno teško i da prihvati, rekao je predsednik Aleksandar Vučić.\n„Ultimatum“ će biti, kako je objasnio, nešto poput – „Ahtisarijev plan plus, plus“ u zamenu za garancije za EU.\nVučić je u jutarnjem programu na pitanje da li se može očekivati, kao što je rekao Duško Kovačević da će Srbija dobiti ultimatum, i šta će uraditi odgovorio je:\n„Videćete. Ali, sasvim je sigurno da nikada nisam prihvatao ultimatume, kao što je sigurno da ću nastojati da pronađem najbolje rešenje za srpski narod, ali se i truditi da ne ugrozimo mir i stabilnost, i ne uvodimo Srbiju u rat. Uveren sam da ćemo do kraja godine dobiti nešto što ćemo teško moći da odbijemo, ali nećemo moći ni na prihvatimo. Gotovo sam uveren u to“, kazao je on.\nŠta god da bude, mogu samo da naslućujem šta će biti inicijativa specijalnog izaslanika EU, dodao je on ukazujući da zna ko će biti na toj funkciji, ali da ne može još da iznese u javnost, te da će svakako biti čovek blizak Berlinu.\nVučić predviđa da će se raditi o nekom Ahtisari plus plus planu, da će pokušati da kažu Srbija dobija garancije za ulazak u EU, ali mora da prizna Kosovo, te će dobiti i poseban status za Srbe.\nOcenio je da to neće biti dobro rešenje za srpski narod i Srbiju. Podsetio je da je kao jedini odbio plan koji je trebalo 2013. da omogući Kosovu da uđe u UN.\n„Ja sam bio taj koji je to sprečio, a sve su veliki junaci koji su pod pritiskom popustili. Govorim o 2013. Deo Briselskog sporazuma je bio da pustimo Kosovo u UN. To sam odbio, kao i deo o regionalnoj policiji u skladu sa Titovim okrugom pa bi danas na severu imali većinski albanske policajce“, objasnio je Vučić.\n„Potrebna nam je odgovorna politka, da budemo svesni opasnosti. Svestan sam opasnosti svaki dan, budim se sa činjenicom i strahom šta je seledeće šta će da predlože Amerikanci, Nemci i drugi“, istakao je on.\nPsihološki će reći nećemo dalje da destabilizujemo vladu u Prištini, sada idemo pritisak na Beograd, kazao je Vučić, rekavši da to nema veze ni sa činjenicom da ukidanjem takse ukidaju nešto što je suprotno međunarodnom pravu.\n„Kada čujem biće oni deo naše zemlje i sistema – prekinite sebe da lažete. To je neozbiljno i neodgovorno, prekinite sebe da lažete. Njih danas ima realno 1,3 miliona, a nas 100.000 na KiM“, naglasio je predsednik.\nOdmah smo znali da su fantomske firme izmišljene, zaključio je on.\nVučić je izjavio da ne prihvata ultimatume, ali da mora da vodi odgovornu politiku kako Srbiju opet ne bi uveo u ratove i ugrozio našu decu i budućnost zemlje.\n„Ipak, to ne znači da ću bilo šta da prihvatim što smatram da je štetno. Uvek mogu da kažem: ‘evo, narode, pošto vidim da to znate bolje i da ste sigurni da ćemo sa lakoćom da preživimo sve to, evo, izvolite, više nisam predsednik, može da bude bilo ko drugi'“, rekao je Vučić.\n„Svejedno je da li će biti 2021. ili 2022. Samo u tom slučaju svakako u tome ne bih učestovao“, poručio je Vučić.


Turističke agencije prodaju letovanja, a neke granice još zatvorene - Forum sajta KoZnaZna\nTurističke agencije prodaju letovanja, a neke granice još zatvorene\nAutor Tema: Turističke agencije prodaju letovanja, a neke granice još zatvorene (Pročitano 707 puta)\n« poslato: Jun 06, 2020, 08:52:24 pre podne »\nOprez: Agencije uzimaju novac za nešto što nemaju, tvrde u udruženju potrošača, a u slučaju otkazivanja ponudile bi zamenska putovanja, koja su sama po sebi rizična. U Juti tvrde da je sve sigurno\nPojedine nude putnicima aranžmane za letovanja u zemljama koje još nisu otvorile granice za turiste iz Srbije, kao što su Egipat, Turska ili Kipar, za koja se ne zna da li će i kada moći da se realizuju zbog mera protiv epidemije koronavirusa u tim državama, čime pokušavaju da prevare putnike, upozorilo je udruženje potrošača Efektiva.\n- Agencije prodaju nešto što u ovom trenutku nemaju i svesno čine prevaru putnika, uvlačeći ih u aranžman koji možda neće biti realizovan. Razlog tome je očigledna potreba pojedinih agencija da prodajom rizičnih aranžmana dođu do svežeg novca, dok bi u slučaju otkaza putovanja, što je realna verovatnoća, tim putnicima bila ponuđena zamenska putovanja, koja su sama po sebi rizična. Oni, zapravo, koriste to što mnogi ljudi trenutno ne razumeju šta su njihova prava - tvrdi za Kurir Dejan Gavrilović iz Efektive.\nPrema njegovim rečima, turističke agencije u zamenskim putovanjima vide priliku da zarade, iako ona za putnike ne predstavljaju nikakvu garanciju da će putovanje uopšte biti realizovano. Zato je Efektiva upozorila građane da, pre nego što potpišu i uplate novac za aranžman, pogledaju zvanične izveštaje i najave zemlje u koju putuju, to jest da li je ta zemlja dozvolila ulazak putnicima iz Srbije.\nU Nacionalnoj asocijaciji turističkih agencija Juta, međutim, odgovaraju da to nije istina i da su putnike štite tri zakona i Opšti uslovi putovanja. Direktor Jute Aleksandar Seničić ističe za Kurir da, ukoliko bi neko danas uplatio aranžman koji ne može da bude realizovan zbog zatvorene granice, imao bi apsolutna sva prava na povraćaj novca, jer putnike štite tri zakona - o turizmu, o zaštiti potrošača i o obligacionim odnosima, kao i Opšti uslovi putovanja.\n- Ako bi neko sada uplatio letovanje, a ono bude otkazano zbog zatvorene granice zemlje u koju ide, imao bi pravo na povraćaj celokupnog uplaćenog iznosa. Eventualno, iznos može biti umanjen jedino ako je agencija imala stvarno dokazive administrativne troškove, i u tom slučaju može da zadrži najviše pet odsto od uplate. Zakonom je regulisano da zamenska putovanja mogu biti ponuđena, ali ona ne mogu biti nametnuta, već se mogu realizovati samo uz izričitu saglasnost putnika. Dakle, svi putnici mogu zbog otkazivanja od agencije da dobiju svoj novac natrag, pa optužbe iz Efektive, jednostavno, nisu tačne - poručuje Seničić.\nEgipat 1.180-1.750 10 dana\nTurska 1.360-3.049 10 dana\nKipar 660-2.150 7 dana\n* cene su u evrima po osobi


Blažić: Dobro je doneti Zakon o viškovima hrane jer je sve više gladnih | Nova Ekonomija\nBlažić: Dobro je doneti Zakon o viškovima hrane jer je sve više gladnih\nU Srbiji postoji mnogo siromašnih i sve veći broj gladnih, čak 26 odsto stanovnišva je već u riziku od siromaštva, a mi se trudimo da pomognemo svima, kaže koordinatorka za sponzorstva i donacije Banke hrane Mila Blažić.\nProblem siromaštva je prisutan svuda u svetu, prema podacima UN oko 800 miliona ljudi širom sveta živi u ekstremnom siromaštvu i gladi.\nU Srbiji se godišnje, prema nezvaničnim podacima, baci 250.000 tona hrane, dok zvanična statistika pokazuje da 8,9 odsto stanovnika ne može da namiri osnovne životne potrebe.\n"Banka pomaže svim socijalno ugroženim grupama, penzioneri su najsiromašniji, čak četvrtina siromašnih su penzioneri, pored toga, svako osmo dete je siromašno. Često ljudi zanemare i kažu ma to je samo statistika, ali to je realnost", rekla je Blažić.\nOna kaža da Banka hrane svake godine ima različite projekte,da pomažu i sugrađani i društveno odgovorne kompanije.\n"Za 10 godina rada pomogli smo 120 hiljada ljudi, prikupili smo preko 1.300 tona namirnica, pokušavamo na sve moguće načine da pomognemo".\nFrancuska je nedavno usvojila zakon po kojem će veliki supermarketi morati da doniraju viškove hrane u humanitarne svrhe, umesto da je uništavaju hemijskim procesima kakva je dosad bila praksa.Blažićeva kaže da se u Srbiji već radi na takvom zakonu o viškovima hrane i dodaje da bi takav zakon bio dobar jer je sve više gladnih.\n"Kroz zakon sistem može da pomogne, neophodno je izvesti studije izvodljivosti, pametno i logično napraviti redosled stvari. Treba ograničiti davanje jer ako budemo delili sve iz marketa, može da se desi da se preplavi tržište i da organizacije koje prihvataju da to prevazilazi njihove kapacitete. Banka hrane može biti dobar i relevantan partner, jer sarađujemo sa mnogo humanitarnih organizacija".\nOna kaže da je neophodno da se svi uključe i da zajedno radimo na tome da se iskoreni glad i da se smanji broj siromašnih.\n"Saradnja se ogleda tako što se nama humanitarne organizacije obraćaju i objašnjavaju nam svoje ciljeve i traže pomoć u hrani, mi u skladu sa mogućnostima pomažemo u vidu donacija osnovnih životnih namirnica. Uvek imamo lep odaziv, veliki broj mladih želi da pomogne i širi solidarnost, manjka nam dugoročnih volontera", rekla je ona.